qundao/data-zh-poetry huggingface dataset:
故太师中书令曾鲁公挽词二首·其二
作者：陈襄
朝代：宋

南台沙合后，元宰应时生。两控龙飞驭，三调宝鼎烹。筑山裴相乐，赐杖孔家荣。无复安舆出，儿孙衣綵迎。
故太师中书令曾鲁公挽词二首·其二
作者：陈襄
朝代：宋

南台沙合后，元宰应时生。
两控龙飞驭，三调宝鼎烹。
筑山裴相乐，赐杖孔家荣。
无復安舆出，儿孙衣綵迎。
春日书事
作者：陈襄
朝代：宋

三城楼阁半沈烟，雨霁春华斗逞妍。万叠翠茵芳草地，一番轻雪落梅天。南园晓色迷蝴蝶，西蜀风光怨杜鹃。谁向武陵归未得，桃花流水路绵绵。
春日书事
作者：陈襄
朝代：宋

三城楼阁半沈烟，雨霁春华斗逞妍。
万迭翠茵芳草地，一番轻雪落梅天。
南园晓色迷蝴蝶，西蜀风光怨杜鹃。
谁向武陵归未得，桃花流水路绵绵。
春日宴林亭
作者：陈襄
朝代：宋
体裁：七言律诗

把酒春亭览众芳，水精帘箔逗山光。孤松冷落千年操，野槿纷华一日香。绿圃烟深迷蛱蝶，曲池波暖睡鸳鸯。文园莫惜鹴裘费，买取宜城作醉乡。
春晚赏牡丹奉呈席上诸君
作者：陈襄
朝代：宋

逍遥为吏厌衣冠，花谢还来访牡丹。
颜色只留春别后，精神宁似日前看。
雨余花萼啼残粉，风静奇香喷宝檀。
祗恐明年开更好，不知谁与并栏干。
春晚赏牡丹奉呈席上诸君
作者：陈襄
朝代：宋

逍遥为吏厌衣冠，花谢还来访牡丹。颜色只留春别后，精神宁似日前看。雨馀花萼啼残粉，风静奇香喷宝檀。祗恐明年开更好，不知谁与并栏干。
晚目
作者：陈襄
朝代：宋
体裁：五言律诗

揽景独凝眸，江城暮雨收。长江隔山断，野水混空流。天上一轮月，人间万古秋。感时并怨别，费尽庾郎愁。
李侍郎修路
作者：陈襄
朝代：宋

路余百里两山间，水驿山程总不安。
谁把千金平滑磴，免教一叶委惊滩。
行人感嘆何时已，贤守功名百世看。
次第吾闽都似掌，却嗤蜀道号泥盘。
楼上旅怀
作者：陈襄
朝代：宋
体裁：五言律诗

楼上忆乡关，凭高独倚栏。远眸天外尽，愁思酒中宽。泽国吴莼老，山城蜀道难。客帆归未得，落日暮江寒。
楼上曲
作者：陈襄
朝代：宋

金徒抱箭寒更起，寂寞孤城一千里。姮娥擎出月华来，白玉楼台瑩如水。上有佳人红粉妆，妙年学得吹霓裳。呼儿将出紫玉笛，一声天外流宫商。清商欲尽何幽咽，曲调不成声断绝。罗衣掩泪愁向天，手把瑶华歌一阕。寒蟾出兮明星稀，良人阻兮天一涯。凭轩遥望兮心伤悲，愿随鸿鹄兮高飞。
楼上曲
作者：陈襄
朝代：宋
体裁：词

金徒抱箭寒更起，寂寞孤城一千里。姮娥擎出月华来，白玉楼台莹如水。上有佳人红粉妆，妙年学得吹霓裳。呼儿将出紫玉笛，一声天外流宫商。清商欲尽何幽咽，曲调不成声断绝。罗衣掩泪愁向天，手把瑶华歌一阕。寒蟾出兮明星稀，良人阻兮天一涯。凭轩遥望兮心伤悲，愿随鸿鹄兮高飞。
楼上曲·金徒抱箭寒更起
作者：陈襄
朝代：宋

金徒抱箭寒更起，寂寞孤成一千里。
姮娥擎出月华来，白玉楼台莹如水。
上有佳人红粉汝，妙年学得吹霓裳。
呼儿将出紫玉笛，一声天外流宫商。
清商欲尽何幽咽，曲调不成声断绝。
罗衣掩泪愁向天，手把瑶华歌一阕。
寒蟾出兮明星稀，良人阻兮天一涯，
凭轩遥望兮心伤悲，愿随鸿鹄兮高飞。
次韵友人郑穆病起感怀
作者：陈襄
朝代：宋

五老村中会隐时，投梭即是十年期。自谙海燕归巢早，祗恐山桃结实迟。伊吕功名何日到，轲扬辞业是人知。如君未忍抛簪去，买取青山寄岭陲。
次韵友人郑穆病起感怀
作者：陈襄
朝代：宋

五老村中会隠时，投梭即是十年期。
自谙海燕归巢早，祗恐山桃结实迟。
伊吕功名何日到，轲扬辞业是人知。
如君未忍抛簪去，买取青山寄岭陲。
次韵和程少卿省宿寄齐熙业少卿
作者：陈襄
朝代：宋

名卿犹此滞閒曹，贲育何须举一毫。夜直甘泉西掖近，晓趋峣阙北辰高。蒙庄吏隐机心息，老杜诗成笔力豪。祗恐多才难久次，不同新进累资劳。
次韵和程少卿省宿寄齐熙业少卿
作者：陈襄
朝代：宋

名卿犹此滞閒曹，贲育何须举一毫。
夜直甘泉西掖近，晓趋峣阙北辰高。
蒙庄吏隠机心息，老杜诗成笔力豪。
祗恐多才难久次，不同新进累资劳。
次韵朱兵部上巳锡宴
作者：陈襄
朝代：宋

禊饮开天苑，英游缀士林。鹿苹常长养，鱼藻遂浮沈。和气春台暖，恩波曲水深。追随方外乐，歌吹梦中音。忽起江湖兴，久无轩冕心。莺花应笑我，华发已盈簪。
次韵朱兵部上巳锡宴
作者：陈襄
朝代：宋

禊饮开天苑，英游缀士林。
鹿苹常长养，鱼藻遂浮沈。
和气春台暖，恩波曲水深。
追随方外乐，歌吹梦中音。
忽起江湖兴，久无轩冕心。
鶑花应笑我，华髪已盈簪。
次韵李学士勾院海棠
作者：陈襄
朝代：宋

幽芳宁贵俗人知，北省仙郎只自奇。
颜色定应西蜀品，馨香不减上林枝。
胭脂着雨深红日，葆髪临风半白时。
几欲相从花下饮，许昌词藻愧难追。
次韵李学士勾院海棠
作者：陈襄
朝代：宋

幽芳宁贵俗人知，北省仙郎只自奇。颜色定应西蜀品，馨香不减上林枝。胭脂著雨深红日，葆发临风半白时。几欲相从花下饮，许昌词藻愧难追。
次韵柯弟太博见示超化牡丹
作者：陈襄
朝代：宋

百草萧条病朔风，双枝成染魏家红。直疑天与凌霜色，不假东皇运化工。一朵鞓红折寺园，忽惊寒律动春暄。非关花好难栽接，自是天时变木根。
次韵柯弟太博见示超化牡丹·其一
作者：陈襄
朝代：宋
体裁：七言绝句

百草萧条病朔风，双枝成染魏家红。直疑天与凌霜色，不假东皇运化工。
次韵柯弟太博见示超化牡丹·其二
作者：陈襄
朝代：宋
体裁：七言绝句

一朵鞓红折寺园，忽惊寒律动春暄。非关花好难栽接，自是天时变木根。
次韵程少卿暮春
作者：陈襄
朝代：宋

才觉逢春春又还，风光摇荡客心阑。宫花不见姚黄蕊，苑茗初尝叶白团。揽照祗惊霜鬓改，寻幽宁放马蹄乾。夜来遍遍韩王宅，犹喜芳菲有百般。
次韵程少卿暮春
作者：陈襄
朝代：宋

纔觉逢春春又还，风光摇荡客心阑。
宫花不见姚黄蕊，苑茗初尝叶白团。
擥照祗惊霜鬓改，寻幽宁放马蹄干。
夜来遍遍韩王宅，犹喜芳菲有百般。
此景
作者：陈襄
朝代：宋

晚崿残霞断，晴空宿霭收。绿芜天共远，明月水同流。落叶填秋望，孤砧答旅愁。提壶伴诗笔，独醉庾公楼。
此景
作者：陈襄
朝代：宋

晚崿残霞断，晴空宿霭收。
绿芜天共远，明月水同流。
落叶填秋望，孤碪答旅愁。
提壶伴诗笔，独醉庾公楼。
水口赠别大吉祖师长老
作者：陈襄
朝代：宋
体裁：五言律诗

直向此间明，纵横语论精。山中曾出世，海上未知名。一雨春溪涨，千峰晓雪晴。临分无别说，相送水边行。
洛阳曲
作者：陈襄
朝代：宋
体裁：古风

有客顿征辔，暮宿洛阳堤。洛阳繁华地，慨然心伤悲。忆昔季伦家，朱门鼎贵时。锦步四十里，冠盖相追随。宠移百琲珠，醉击珊瑚枝。一旦委沟壑，身随朝露晞。绮楼自颠仆，金谷无人归。绿珠千古魂，散作香尘飞。荒榛塞中道，惟有寒螀啼。嗟哉百世后，骄奢徒尔为。
游南塔
作者：陈襄
朝代：宋

今日游南塔，愁还不自胜。年华催鬒发，身计忆岩棱。道业惭诸子，根源畏老僧。何当论去就，细问得龟朋。
游南塔
作者：陈襄
朝代：宋

今日游南塔，愁还不自胜。
年华催鬒髪，身计忆岩棱。
道业惭诸子，根源畏老僧。
何当论去就，细问得龟朋。
游善权洞二首
作者：陈襄
朝代：宋

阴阳融结此山川，便有盐堆与石田。风俗每来占水旱，即疑乾洞有神仙。水洞深无百尺泉，白龙奋蛰已多年。谁知此物能云雨，常济山南万顷田。
游善权洞二首·其一
作者：陈襄
朝代：宋

阴阳融结此山川，便有盐堆与石田。风俗每来占水旱，即疑乾洞有神仙。
游善权洞二首·其一
作者：陈襄
朝代：宋

阴阳融结此山川，便有盐堆与石田。
风俗每来占水旱，即疑干洞有神仙。
游善权洞二首·其二
作者：陈襄
朝代：宋
体裁：七言绝句

水洞深无百尺泉，白龙奋蛰已多年。谁知此物能云雨，常济山南万顷田。
游宜兴法藏院观桂紫菊花
作者：陈襄
朝代：宋

山茶花开菊花紫，青桂童童立花裏。
柔姿翠干已可怜，更傍幽丛看花蕊。
山僧揖我临阶坐，眼到栏边心即喜。
便欲携归种郡斋，忍令此地风烟埋。
游宜兴法藏院观桂紫菊花
作者：陈襄
朝代：宋

山茶花开菊花紫，青桂童童立花里。柔姿翠干已可怜，更傍幽丛看花蕊。山僧揖我临阶坐，眼到栏边心即喜。便欲携归种郡斋，忍令此地风烟埋。
潘家山同章衡诸生饮次行令探得隐君子为章衡搜出故赋诗云
作者：陈襄
朝代：宋

吾闻隐君子，大隐廛市间。道义充诸中，测度非在颜。尧帝神且智，知人亦孔艰。勉哉二秘阁，贤行如高山。
潘家山同章衡诸生饮次行令探得隠君子为章衡搜出故赋诗云
作者：陈襄
朝代：宋

吾闻隠君子，大隠廛市间。
道义充诸中，测度非在颜。
尧帝神且智，知人亦孔艰。
勉哉二秘阁，贤行如高山。
濮妃袝庙挽词二首
作者：陈襄
朝代：宋

天子徽柔德，神资鞠育仁。来归声子室，去锡大任身。白日佳城启，黄麾法杖新。行观升袝礼，箫鼓凤台春。帝位重明久，王仪一品尊。诏更神主号，义诎母慈恩。老柏遗萧寺，新陵袝濮园。千年嵩洛气，长发在元孙。
濮妃袝庙挽词二首·其一
作者：陈襄
朝代：宋
体裁：五言律诗

天子徽柔德，神资鞠育仁。来归声子室，去锡大任身。白日佳城启，黄麾法杖新。行观升袝礼，箫鼓凤台春。
濮妃袝庙挽词二首·其二
作者：陈襄
朝代：宋
体裁：五言律诗

帝位重明久，王仪一品尊。诏更神主号，义诎母慈恩。老柏遗萧寺，新陵袝濮园。千年嵩洛气，长发在元孙。
瀑布
作者：陈襄
朝代：宋
体裁：七言绝句

灵源寂寂何杳寞，先天后天谁疏凿。疑是娲皇功未全，漏泄银河斜界落。
熙宁七年八月望日自杭之宋过永乐院观承天佛日广慧洎永乐四老上堂因而留题
作者：陈襄
朝代：宋
体裁：七言绝句

雷音一振绝微言，末学方知祖道尊。莫讶师僧无见处，人人俱解句中玄。
留题天游阁
作者：陈襄
朝代：宋

谁榜天游向此轩，欲令幽隐味真篇。一心泯绝浑无计，万事撄宁付自然。持钵随缘朝乞供，闭门扣寂夜安禅。如师早契南华旨，即是逍遥物外仙。
留题天游阁
作者：陈襄
朝代：宋

谁榜天游向此轩，欲令幽隠味真篇。
一心泯绝浑无计，万事撄宁付自然。
持钵随缘朝乞供，闭门扣寂夜安禅。
如师早契南华旨，即是逍遥物外仙。
留题表兄三哥养浩亭
作者：陈襄
朝代：宋
体裁：五言律诗

华构敞云扃，人幽境亦灵。心閒生浩气，味薄得真经。凿沼观鱼乐，开樽与酒盟。由来知此趣，何暇问撄宁。
病骥
作者：陈襄
朝代：宋

骐骥出大野，天姿非权奇。
俄然病槽厩，筋力不克施。
世人不识马，共以驽骀期。
刍菽不得饱，膏砭不得医。
伯乐闻骥病，中心始怀疑。
及观果无妄，引衔脱其羁。
骐骥心感激，双瞳雨淋离。
怀恩未能报，举声一鸣悲。
民得起此疾，上争灵鸟驰。
朝出扶桑野，暮扳邓林枝。
追随日月下，独立寒且饥。
此力岂足诧，愿酬主人知。
病骥
作者：陈襄
朝代：宋
体裁：古风

骐骥出大野，天姿非权奇。俄然病槽厩，筋力不克施。世人不识马，共以驽骀期。刍菽不得饱，膏砭不得医。伯乐闻骥病，中心始怀疑。及观果无妄，引衔脱其羁。骐骥心感激，双瞳雨淋离。怀恩未能报，举声一鸣悲。马得起此疾，上争灵乌驰。朝出扶桑野，暮扳邓林枝。追随日月下，独立寒且饥。此力岂足诧，愿酬主人知。
登彼公堂燕贡士
作者：陈襄
朝代：宋

登彼公堂，维水汤汤。君子燕湑，其言有章。登彼公堂，有松有柏。君子燕湑，其仪孔特。登彼公堂，维山崔嵬。君子燕湑，其志不回。登彼公堂，鸿飞戾止。君子燕湑，维其不已。
登彼公堂燕贡士·其一
作者：陈襄
朝代：宋
体裁：四言诗

登彼公堂，维水汤汤。君子燕湑，其言有章。
登彼公堂燕贡士·其三
作者：陈襄
朝代：宋
体裁：四言诗

登彼公堂，维山崔嵬。君子燕湑，其志不回。
登彼公堂燕贡士·其二
作者：陈襄
朝代：宋
体裁：四言诗

登彼公堂，有松有柏。君子燕湑，其仪孔特。
登彼公堂燕贡士·其四
作者：陈襄
朝代：宋
体裁：四言诗

登彼公堂，鸿飞戾止。君子燕湑，维其不已。
登雄州南门偶书呈知府张皇城
作者：陈襄
朝代：宋
体裁：七言律诗

城如银瓮万兵环，怅望孤城野蓼间。池面绿阴通易水，楼头青霭见狼山。渔舟掩映江南浦，使驿差池古北关。雅爱六韬名将在，塞垣无事虎貔閒。
白头
作者：陈襄
朝代：宋

白头四十未逢知，锻石裨天已后时。
正好中行求独复，岂能上施学颠颐。
生荣死辰如观火，吉去凶来莫问龟。
若有名山归便隐，一编周易是吾师。
白头
作者：陈襄
朝代：宋

白头四十未逢知，锻石裨天已后时。正好中行求独复，岂能上施学颠颐。生荣死辱如观火，吉去凶来莫问龟。若有名山归便隐，一编周易是吾师。
白头
作者：陈襄
朝代：宋

白头四十未逢知，锻石裨天已后时。
正好中行求独復，岂能上施学颠颐。
生荣死辱如观火，吉去凶来莫问龟。
若有名山归便隠，一编周易是吾师。
皇祐四年春重到浦城县南峰寺因怀旧游
作者：陈襄
朝代：宋
体裁：五言律诗

重到南峰寺，寻思九日游。黄花何处去，白雪有谁留。薄宦三千里，流光四十秋。归来见诸子，林下好相求。
监簿杨倜得第南归惠诗因和元韵赠其行
作者：陈襄
朝代：宋
体裁：七言律诗

楚客多年泽畔吟，文穷尤见用功深。尺书屡贡宾王府，斗粟宁酬事道心。长铗由来歌旧馆，鸣驺从此别中林。寄言乡校青衿子，君去何人更嗣音。
祈雨
作者：陈襄
朝代：宋

庆历甲申岁，旱极忧民田。农夫不得耕，相顾愁凶年。帝心恐民忧，诏遣祈山川。郡国举祀典，斋戒陈豆笾。望祭复雩龙，祷之必精虔。经旬杳无报，旱气增于前。菑田扬飞尘，井谷无寸泉。炎炎天地中，草木皆欲燃。俗云有鳗鱼，灵异古所传。太守顺民心，命驾而迎焉。乐以钟鼓音，薰以沈檀烟。倏惊西郊寒，霭霭离山巅。急雨下滂沱，迅雷亦填填。须臾畎亩盈，一境皆欣然。始为穴中鱼，窃弄阴阳权。山川岂无神，不能通于天。蛟龙岂无灵，不能兴于渊。有若赏罚柄，反使奸臣专。
祈雨
作者：陈襄
朝代：宋

庆历甲申岁，旱极忧民田。
农夫不得耕，相顾愁凶年。
帝心恐民忧，诏遣祈山川。
郡国举祀典，斋戒陈豆笾。
望祭復雩龙，祷之必精虔。
经旬杳无报，旱气增于前。
菑田扬飞尘，井谷无寸泉。
炎炎天地中，草木皆欲燃。
俗云有鳗鱼，灵异古所传。
太守顺民心，命驾而迎焉。
乐以钟鼓音，熏以沈檀烟。
儵惊西郊寒，霭霭离山巅。
急雨下滂沱，迅雷亦填填。
须臾畎亩盈，一境皆欣然。
始为穴中鱼，窃弄阴阳权。
山川岂无神，不能通于天。
蛟龙岂无灵，不能兴于渊。
有若赏罚柄，反使奸臣专。
程大卿书宿猿洞
作者：陈襄
朝代：宋
体裁：七言绝句

闻说山光是旧山，衣冠家此百年间。自嗟亦有同来祖，两处松楸得往还。
简如晦
作者：陈襄
朝代：宋
体裁：七言绝句

登阁始闻公府荐，出轓俄拥使旌随。无人不说南徐守，儒雅风流独一时。
简子容
作者：陈襄
朝代：宋
体裁：七言绝句

同馆分飞来右浙，一麾潇洒出南河。琴书满榻王常在，不独西湖胜赏多。
简子直
作者：陈襄
朝代：宋
体裁：七言绝句

吴郡三年困水灾，昔时从事建麾来。遥知到后疏游燕，不比苏韦放酒杯。
织女
作者：陈襄
朝代：宋
体裁：七言律诗

明河清浅曙星稀，一夕欢娱一岁违。不是盈盈隔流水，也应轧轧废残机。人间累鹊经秋会，天上奔龙逐晓归。期约黄姑重相见，伯劳东翥燕西飞。
经武夷山
作者：陈襄
朝代：宋

万叠层峦接远空，瑞云晴霭气溶溶。高于太华五千仞，秀出巫阳十二峰。蕙帐晓寒飞鹤怨，桃源春尽落花秾。鸾凰一啸最深处，仙客楼台有几重。
经武夷山
作者：陈襄
朝代：宋

万迭层峦接远空，瑞云晴霭气溶溶。
高于太华五千仞，秀出巫阳十二峰。
蕙帐晓寒飞鹤怨，桃源春尽落花秾。
鸾凰一啸最深处，仙客楼台有几重。
舟次巴峡
作者：陈襄
朝代：宋
体裁：五言律诗

江流何险阻，次第入三巴。崖断时无路，山深更有家。林蔬饶竹笋，乡果足枇杷。况有荆州酒，淹留不用嗟。
苏明允府君挽词
作者：陈襄
朝代：宋

礼阁仪新奏，延英席久虚。自从掩关卧，无复草玄书。东府先生诔，西山孝子庐。谁言身后事，文止似相如。
苏明允府君挽词
作者：陈襄
朝代：宋

礼阁仪新奏，延英席久虚。
自从掩关卧，无復草玄书。
东府先生诔，西山孝子庐。
谁言身后事，文止似相如。
苦热谣
作者：陈襄
朝代：宋

瑶姬不下巫阳台，山屏曙色连云开。瞥见羲和整朝驭，放出金乌天上来。炎炎六月方凝暑，天地生成渴霖雨。呼号缩手太无端，憔悴群芳不为主。吾当化出冲天羽，上与天公振雷鼓。回却日轮，叱开水府。六龙驱下饮洪涛，大作寒霖济区宇。
苦热谣
作者：陈襄
朝代：宋

瑶姬不下巫阳台，山屏曙色连云开。
瞥见羲和整朝驭，放出金乌天上来。
炎炎六月方凝暑，天地生成渴霖雨。
呼号缩手太无端，憔悴群芳不为主。
吾当化出冲天羽，上与天公振雷鼓。
迴却日轮，叱开水府。
六龙驱下饮洪涛，大作寒霖济区宇。
英宗皇帝挽词二首
作者：陈襄
朝代：宋

才武真贤主，忧勤出至诚。五年膺大统，一旦享英名。凤驾乘霞远，龙楼继日明。永言配昭考，陵寝卜周京。玉几言犹在，云天去莫攀。久长期享国，咫尺忽违颜。信默归元子，遗留暨百蛮。孤臣方仗节，无计哭桥山。
英宗皇帝挽词二首·其一
作者：陈襄
朝代：宋
体裁：五言律诗

才武真贤主，忧勤出至诚。五年膺大统，一旦享英名。凤驾乘霞远，龙楼继日明。永言配昭考，陵寝卜周京。
英宗皇帝挽词二首·其二
作者：陈襄
朝代：宋
体裁：五言律诗

玉几言犹在，云天去莫攀。久长期享国，咫尺忽违颜。信默归元子，遗留暨百蛮。孤臣方仗节，无计哭桥山。
荔枝歌
作者：陈襄
朝代：宋

番禺地僻岚烟锁，万树累累产嘉果。汉宫坠落金茎露，秦城散起骊山火。炎炎六月朱明天，映日仙枝红欲燃。自古清芬不能遏，留得嘉名为椹仙。上皇西去杨妃死，蛮海迢迢千万里。华清宫阙阒无人，南来不见红尘起。至今荣植遍闽州，离离朱实繁星稠。一日为君空变色，千里凭谁速置邮。可怜锦幄神仙侣，为饮凝浆涤烦暑。绮筵不惜十千钱，酩酊秦楼桂花醑。秦楼女子绣罗裳，凤箫呜咽流宫商。醉歌一曲荔枝香，席上少年皆断肠。
荔枝歌
作者：陈襄
朝代：宋

番禺地僻岚烟锁，万树纍纍产嘉果。
汉宫坠落金茎露，秦城散起骊山火。
炎炎六月朱明天，映日仙枝红欲燃。
自古清芬不能遏，留得嘉名为椹仙。
上皇西去杨妃死，蛮海迢迢千万里。
华清宫阙阒无人，南来不见红尘起。
至今荣植遍闽州，离离朱实繁星稠。
一日为君空变色，千里凭谁速置邮。
可怜锦幄神仙侣，为饮凝浆涤烦暑。
绮筵不惜十千钱，酩酊秦楼桂花醑。
秦楼女子绣罗裳，凤箫呜咽流宫商。
醉歌一曲荔枝香，席上少年皆断肠。
荷华
作者：陈襄
朝代：宋

翠盖田田绿，繁华艳艳红。有容欺水国，无力舞秋风。缓步迎潘后，纤腰学楚宫。涉江人不见，两桨石城东。
荷华
作者：陈襄
朝代：宋

翠盖田田绿，繁华艷艷红。
有容欺水国，无力舞秋风。
缓步迎潘后，纤腰学楚宫。
涉江人不见，两桨石城东。
观太原丞相寄惠紫霞园庵新居诗和太素先生
作者：陈襄
朝代：宋
体裁：七言律诗

翠竹庵前白藕池，修真常惜寸阴移。别生五气根原固，妙乐三清出处宜。黄阁主人思访道，绛纱弟子许观颐。兴来即到维摩室，岂待留侯脱屣时。
观海
作者：陈襄
朝代：宋

天柱支南极，蓬山压巨鳌。
云崩石道险，潮落海门高。
客馆闻鼍鼓，秋风忆蟹螯。
倚栏望乡墅，千里楚江拜皋。
观海
作者：陈襄
朝代：宋

天柱支南极，蓬山压巨鳌。云崩石道险，潮落海门高。客馆闻鼍鼓，秋风忆蟹螯。倚栏望乡墅，千里楚江皋。
谒真祠
作者：陈襄
朝代：宋
体裁：七言律诗

海宫天路杳无涯，万里星津驻客槎。月下旌旗仙女仗，云中楼阁羽人家。鸾丝缓引霓裳曲，绮席深倾玉酒霞。阿母未归方朔去，碧桃何日重开花。
赠剡县过顼秘丞
作者：陈襄
朝代：宋

贤哉过县尹，德政是吾师。万事无锋颖，一心惟孝慈。家贫因客冗，发白为民饥。谁刻前山石，令人去后思。
赠剡县过顼秘丞
作者：陈襄
朝代：宋

贤哉过县尹，德政是吾师。
万事无锋颖，一心惟孝慈。
家贫因客冗，髪白为民饥。
谁刻前山石，令人去后思。
赠禅者
作者：陈襄
朝代：宋
体裁：七言绝句

昔年曾到此山中，正见山花满砌红。今日花开还照眼，分明见处本来同。
赠鹭鸶
作者：陈襄
朝代：宋
体裁：七言绝句

两个鹭鸶相对立，江边无物蓼花疏。知君洁白如霜雪，何必临川更羡鱼。
过江外感怀
作者：陈襄
朝代：宋

江水无情含野烟，江风还似旧时天。先生隐去思成死，今日重来十六年。
过江外感怀
作者：陈襄
朝代：宋

江水无情含野烟，江风还似旧时天。
先生隠去思成死，今日重来十六年。
过罨画溪
作者：陈襄
朝代：宋

五云无处问新亭，月裏乘舟夜半行。
不见藤花相掩映，乡人遥指画溪名。
过罨画溪
作者：陈襄
朝代：宋

五云无处问新亭，月里乘舟夜半行。不见藤花相掩映，乡人遥指画溪名。
送关都官致仕
作者：陈襄
朝代：宋

鸿鸟于飞，归戾于泽。君子于田，亦适维则。旅力不愆，曷云其极。庶民之耋，职自为愚。君子之耋，其德有濡。旅力不愆，曷云其劬。有坚松柏，君子斧之。有实秠稷，农夫有之。天子有老，曷其与归。野有白驹，来食我麰。君子之往，胡为不留。我心悠悠，为天子忧。
送关都官致仕·其一
作者：陈襄
朝代：宋
体裁：四言诗

鸿鸟于飞，归戾于泽。君子于田，亦适维则。旅力不愆，曷云其极。
送关都官致仕·其三
作者：陈襄
朝代：宋
体裁：四言诗

有坚松柏，君子斧之。有实秠稷，农夫有之。天子有老，曷其与归。
送关都官致仕·其二
作者：陈襄
朝代：宋
体裁：四言诗

庶民之耋，职自为愚。君子之耋，其德有濡。旅力不愆，曷云其劬。
送关都官致仕·其四
作者：陈襄
朝代：宋
体裁：四言诗

野有白驹，来食我麰。君子之往，胡为不留。我心悠悠，为天子忧。
送别探得南字
作者：陈襄
朝代：宋
体裁：五言排律

谪宦情牢落，穷通理更谙。读书閒不废，事道古何惭。昔喜邻州守，尝陪后乘骖。西湖游未厌，北海饮方酣。蹑屐登云峤，扪萝访竹庵。鹭涛千顷雪，鹫岭万堆蓝。姤遇时难一，睽离岁忽三。陪京方接畛，归省会同参。士子文宗愈，朝廷礼问聃。好留君左右，俄领郡东南。岁旱钱仍贵，民饥命不堪。下车宽赋役，露冕训田蚕。画舸乘春别，新书卜日覃。牙旗风发发，瑞节虎眈眈。龙凤吴王国，烟霞古佛龛。荷香轻泛浦，桂子静飘岚。草泽行吟苦，兰陔奉养甘。子文无愠色，夷甫足清谈。物外冥天籁，樽前据石楠。惟应怜旧尹，渔钓负江潭。
送太君之建昌
作者：陈襄
朝代：宋

闻说庐山对县楼，蒲鱼聊足奉晨羞。宽心便是无声乐，省事还同不系舟。服药养真须少病，看经遮眼自忘忧。所嗟无计随亲膝，日与儿孙衣綵游。
送太君之建昌
作者：陈襄
朝代：宋

闻说庐山对县楼，蒲鱼聊足奉晨羞。
宽心便是无声乐，省事还同不繫舟。
服药养真须少病，看经遮眼自忘忧。
所嗟无计随亲膝，日与儿孙衣綵游。
送崔黄臣知庐山县
作者：陈襄
朝代：宋

勿叹庐山远，天涯总是民。还家安老母，去国慕忠臣。斜月秦关晓，秾花锦里春。临行无所赠，为邑莫如仁。
送崔黄臣知庐山县
作者：陈襄
朝代：宋

勿嘆庐山远，天涯总是民。
还家安老母，去国慕忠臣。
斜月秦关晓，秾花锦里春。
临行无所赠，为邑莫如仁。
送彦祖学士赴兖州
作者：陈襄
朝代：宋
体裁：七言律诗

暂辞天禄请名藩，养志安贫道可尊。南国士歌阳羡政，东州人识翰林孙。重兴阙里诸生学，好荐徂徕一子恩。平日皂囊应草疏，由来忠谠出家门。
送李惟肖尉尤溪
作者：陈襄
朝代：宋

朝廷厌烦苛，往还按察诏。四方小大官，政恶日无谯。悲哉穷远民，天耳不可嘂。讼争细毛发，吏议举烽爝。追胥烦闾里，符牒纷以炤。利手肆拂撄，百巧凿孔窍。齐氓一扰攘，沸若烹鲜铫。上下漫不省，鳏寡日相吊。咨嗟梦得材，连蹇十铨调。今复郁不施，一尉滨海峤。蠢兹尤溪民，习俗攻险僄。尺表易为直，长戈固难掉。吾闻政无小，美恶出号召。虽尔主盗官，操权宁非要。近岁民艰食，群小屡轩跳。挥刀力诛锄，加以原火燎。政令务宽简，威肃宜震曜。武事戒不习，贱策贵前料。山林剔逋逃，道路剪攻剽。食禁宁疏网，私兵勿容鞘。尝闻伍保法，慎置理宜妙。法至奸可革，无事省巡徼。勿嗟厥位淹，十室聊歌笑。往矣有吾民，疮痍方尔疗。
送李惟肖尉尤溪
作者：陈襄
朝代：宋

朝廷厌烦苛，往还按察诏。
四方小大官，政恶日无谯。
悲哉穷远民，天耳不可嘂。
讼争细毛髪，吏议举烽爝。
追胥烦闾里，符牒纷以照。
利手肆拂撄，百巧凿孔窍。
齐氓一扰攘，沸若烹鲜铫。
上下漫不省，鳏寡日相弔。
咨嗟梦得材，连蹇十铨调。
今復欎不施，一尉滨海峤。
蠢兹尤溪民，习俗攻险僄。
尺表易为直，长戈固难掉。
吾闻政无小，媺恶出号召。
虽尔主盗官，操权宁非要。
近岁民艰食，群小屡轩趒。
挥刀力诛锄，加以原火燎。
政令务宽简，威肃宜震曜。
武事戒不习，贱策贵前料。
山林剔逋逃，道路剪攻剽。
食禁宁疏网，私兵勿容鞘。
尝闻伍保法，慎置理宜妙。
法至姦可革，无事省巡徼。
勿嗟厥位淹，十室聊歌笑。
往矣有吾民，疮痍方尔疗。
送章舍人知汝州
作者：陈襄
朝代：宋

神马产渥洼，举世盖云罕。
使之循蚁封，曾不逮驽款。
丈夫怀义命，所学务充满。
惟忧用舍非，富贵庸可算。
吾君优辅郡，责任地非散。
牛刀久投虚，足以导大窾。
孟轲言仁术，民事戒毋缓。
矧兹凋瘵余，食馁衣不暖。
厚生为政先，聚敛吾徒短。
归来奏优课，行道非迟晚。
送章舍人知汝州
作者：陈襄
朝代：宋

神马产渥洼，举世盖云罕。使之循蚁封，曾不逮驽款。丈夫怀义命，所学务充满。惟忧用舍非，富贵庸可算。吾君优辅郡，责任地非散。牛刀久投虚，足以导大窾。孟轲言仁术，民事戒毋缓。矧兹凋瘵馀，食馁衣不暖。厚生为政先，聚敛吾徒短。归来奏优课，行道非迟晚。
送郑洙赴举
作者：陈襄
朝代：宋
体裁：古风

天上奎星专主文，地下嵩岳惟降神。含灵孕粹五百载，挺然间出非常人。荥阳才子东山客，满腹精神太英特。掞天辞藻驾曹王，炙地声华压元白。等閒奋笔摛鸾龙，烟霄凛凛横辞锋。稷下千人摧劲敌，昂头不敢争英雄。吾皇新命招宏博，紫宙风清飞一鹗。骊龙卧起沧海空，灿灿灵珠光满握。明年二月春水来，桃花浪起龙门开。青云岐路无多地，定须迅击狂风雷。
送钟离郎中知婺州
作者：陈襄
朝代：宋
体裁：七言律诗

皓首潘郎少似君，一麾新得浙江濆。神仙窟宅金华近，吴越封疆宝婺分。沈约瘦来题八咏，张颠醉后扫千文。才高政美应无事，莫厌双溪卧白云。
通判国博命赋假山
作者：陈襄
朝代：宋

去年水潦百谷死，居民无食食糟秕。州之饿者数千人，黄岩之民犹倍蓰。携持老少出城郭，尽撤墙屋无居止。鬻妻弃子人不售，价例不复论羊豕。白日市井闻号叫，夜堆廊庑如虫豸。县官哀怜发赈救，一饭才得一盂尔。出门未暇充喉咽，已有数十填沟水。我时过之不忍顾，往往悲咽胸填委。岂无智虑裨万一，远地不得号君耳。钱侯作倅忠且仁，悲怜饿殍如亲子。日开官廪与之食，又令豪右发储峙。昨日驰书白转运，披陈肝肾献金矢。更乞兵储二万斛，民之大命方有倚。侯从新年作假山，自闻民饥不得视。非无泉石可般乐，人今方瘁何能喜。愿侯勿遽爱此山，念此膢腊存狐蚁。天无疫疠五谷熟，生者保聚归田里。此山之石坚不坚，将与侯德无穷已。
通判国博命赋假山
作者：陈襄
朝代：宋

去年水潦百谷死，居民无食食糟秕。
州之饿者数千人，黄岩之民犹倍蓰。
携持老少出城郭，尽撤墙屋无居止。
鬻妻弃子人不售，价例不復论羊豕。
白日市井闻号叫，夜堆廊庑如虫豸。
县官哀怜发赈救，一饭纔得一盂尔。
出门未暇充喉咽，已有数十填沟水。
我时过之不忍顾，往往悲咽胸填委。
岂无智虑裨万一，远地不得号君耳。
钱侯作倅忠且仁，悲怜饿殍如亲子。
日开官廪与之食，又令豪右发储峙。
昨日驰书白转运，披陈肝肾献金矢。
更乞兵储二万斛，民之大命方有倚。
侯从新年作假山，自闻民饥不得视。
非无泉石可般乐，人今方瘁何能喜。
愿侯勿遽爱此山，念此膢腊存狐蚁。
天无疫疠五谷熟，生者保聚归田里。
此山之石坚不坚，将与侯德无穷已。
郊祀庆成诗
作者：陈襄
朝代：宋
体裁：四言诗

皇帝即位，厉精求治。翼翼兢兢，以畏天异。乃见宗庙，乃严郊祭。赫赫烈祖，陟配上帝。皇帝肇祀，心虔诚至。斋居撤膳，夙兴弗寐。不履黄道，不御小次。出宿于庙，阴雨翳翳。既其徂郊，日出晰晰。登丘奏假，天地澄霁。礼终乐阕，神贶来暨。皇帝还跸，千乘万骑。雷动天旋，臣民欣慰。御楼肆赦，躬册丹地。恩流泽洽，周匝无际。惟诚感神，惟德销沴。皇帝能飨，时赐坐致。臣愿皇帝，事天寅畏。左右惟贤，安民惟惠。无咈忠谏，无轻政事。日新一日，庶答天意。
重阳席上赋菊花
作者：陈襄
朝代：宋

折菊东篱下，携觞为燕遨。閒情秋后放，幽艳静中高。九月陶公酒，三闾楚客骚。及时须采掇，忍使弃蓬蒿。
重阳席上赋菊花
作者：陈襄
朝代：宋

折菊东篱下，携觞为燕遨。
閒情秋后放，幽艷静中高。
九月陶公酒，三闾楚客骚。
及时须采掇，忍使弃蓬蒿。
重阳阁下和同舍
作者：陈襄
朝代：宋

君逢佳节忆还家，我亦淹留感岁华。清禁雠书惊白发，故园吹帽负黄花。谢安行有登山屐，扬子居无载酒车。何日得归溪上隐，大收图史作生涯。
重阳阁下和同舍
作者：陈襄
朝代：宋

君逢佳节忆还家，我亦淹留感岁华。
清禁雠书惊白髪，故园吹帽负黄花。
谢安行有登山屐，扬子居无载酒车。
何日得归溪上隠，大收图史作生涯。
金华山人
作者：陈襄
朝代：宋

幽居倚翠峦，尘事不相干。
天地醉来小，琴棋静裏欢。
雨苔春径绿，风竹夜窗寒。
若问长生术，金炉有宝丹。
金华山人
作者：陈襄
朝代：宋

幽居倚翠峦，尘事不相干。天地醉来小，琴棋静里欢。雨苔春径绿，风竹夜窗寒。若问长生术，金炉有宝丹。
颍川赏花二首
作者：陈襄
朝代：宋

閒入郊园驻隼旟，百花红紫万千株。如何春意多风雨，不惜漫天锦绣铺。千骑重来此建旟，新年花发旧年株。东皇应是怜孤宦，十里全归锦帐铺。
颍川赏花二首·其一
作者：陈襄
朝代：宋
体裁：七言绝句

閒入郊园驻隼旟，百花红紫万千株。如何春意多风雨，不惜漫天锦绣铺。
颍川赏花二首·其二
作者：陈襄
朝代：宋
体裁：七言绝句

千骑重来此建旟，新年花发旧年株。东皇应是怜孤宦，十里全归锦帐铺。
颍州府学释奠先圣郡中童子亦来拜谒以诗勉之
作者：陈襄
朝代：宋
体裁：五言绝句

蔼蔼青衿子，来修谒庙仪。怜他眉宇秀，中有起家儿。
题仙居伟羌山六绝
作者：陈襄
朝代：宋

去年曾揽伟羌图，云有仙人古篆书。千尺石岩无路到，不知科斗字何如。盘盘英气四纡馀，定有仙人此地居。天子正求伊与吕，如何不见起耕渔。天鞠精灵久贮储，中间豪杰出无虚。乡民世世家于此，争使儿孙不读书。峭壁回环几百区，其间岩石可耕锄。如何得片山如此，白首相将老母居。古意巑岏与世疏，一官羁绊可归欤。此山未及西山好，下有仙人结草庐。四友之贤世莫如，白头须作一乡居。此山不惜将钱买，叹息无人共结庐。
题仙居伟羌山六绝·其一
作者：陈襄
朝代：宋

去年曾揽伟羌图，云有仙人古篆书。千尺石岩无路到，不知科斗字何如。
题仙居伟羌山六绝·其一
作者：陈襄
朝代：宋

去年曾擥伟羌图，云有仙人古篆书。
千尺石岩无路到，不知科斗字何如。
题仙居伟羌山六绝·其三
作者：陈襄
朝代：宋
体裁：七言绝句

天鞠精灵久贮储，中间豪杰出无虚。乡民世世家于此，争使儿孙不读书。
题仙居伟羌山六绝·其二
作者：陈襄
朝代：宋

盘盘英气四纡余，定有仙人此地居。
天子正求伊与吕，如何不见起耕渔。
题仙居伟羌山六绝·其二
作者：陈襄
朝代：宋

盘盘英气四纡馀，定有仙人此地居。天子正求伊与吕，如何不见起耕渔。
题仙居伟羌山六绝·其五
作者：陈襄
朝代：宋
体裁：七言绝句

古意巑岏与世疏，一官羁绊可归欤。此山未及西山好，下有仙人结草庐。
题仙居伟羌山六绝·其六
作者：陈襄
朝代：宋

四友之贤世莫如，白头须作一乡居。此山不惜将钱买，叹息无人共结庐。
题仙居伟羌山六绝·其六
作者：陈襄
朝代：宋

四友之贤世莫如，白头须作一乡居。
此山不惜将钱买，嘆息无人共结庐。
题仙居伟羌山六绝·其四
作者：陈襄
朝代：宋
体裁：七言绝句

峭壁回环几百区，其间岩石可耕锄。如何得片山如此，白首相将老母居。
题少述望海楼
作者：陈襄
朝代：宋

百尺楼头水际天，楼东直与海相连。江山气古南朝后，风物神清北固前。沙鸟晴栖甘露月，布帆时度广陵烟。何年乞得丹阳守，来此登临养浩然。
题少述望海楼
作者：陈襄
朝代：宋

百尺楼头水际天，楼东直与海相连。
江山气古南朝后，风物神清北固前。
沙鸟晴栖甘露月，布颿时度广陵烟。
何年乞得丹阳守，来此登临养浩然。
题张渚道中
作者：陈襄
朝代：宋

班春无术劝污莱，五十年间此一回。黄发路傍应怪问，使君何事入山来。
题张渚道中
作者：陈襄
朝代：宋

班春无术劝污莱，五十年间此一回。
黄髪路傍应怪问，使君何事入山来。
题杭州宝岩寺垂云亭
作者：陈襄
朝代：宋
体裁：七言绝句

小亭巉绝出云间，万象升沉不得閒。莫怪诗翁头白早，时来向此写湖山。
题毗陵郡图
作者：陈襄
朝代：宋
体裁：七言绝句

平湖千里接荆溪，万顷良田不可堤。我欲决渠疏积水，干塘江口地形低。
题积善院
作者：陈襄
朝代：宋
体裁：五言律诗

幽寺访禅客，烦襟此一开。山空有猿鹤，地僻无尘埃。烹茶绿云起，鼓扇清风来。览景不归去，暮烟生古台。
题蒲传正舍人清风阁
作者：陈襄
朝代：宋
体裁：七言律诗

清白传芳奕世居，阆峰华阁峻凌虚。千金不买连城璧，万卷惟存旧宅书。鲁邑弦歌兴国俗，谢家兰玉满庭除。今朝已觉孙谋远，人在西垣直禁庐。
马筱潭报雨
作者：陈襄
朝代：宋

皇佑岁庚寅，阴阳久郁堙。
二时愆雨泽，百物悯膏屯。
谷价方翔踴，民言备苦辛。
原畴无播种，道路有饥贫。
县令忧忘食，斋房退省身。
朝归占甲子，暮出看星辰。
野祀曾徼福，雩坛示礼神。
祈求观古法，询访得龙津。
遣吏苹蘩洁，斋书肺腑阵。
灵泉汲坎𮃼，仙仗下嶙刚。
雷斧潜嗔树，天波忽洒尘。
音官沈鼓吹，市户湿衣巾。
隆应声何速，盘旋志未伸。
经纶惟四日，滂沛即逾旬。
万谷山源发，三农水利均。
趋田多耒耨，入里少刍薪。
苗稼晨争插，坊庸夜不巡。
讴谣兴父老，燕喜集宾亲。
捐瘠苏中壑，生成赋大钧。
邑人勿忘报，世世荷深仁。
马筱潭报雨
作者：陈襄
朝代：宋

皇祐岁庚寅，阴阳久郁堙。二时愆雨泽，百物悯膏屯。谷价方翔踊，民言备苦辛。原畴无播种，道路有饥贫。县令忧忘食，斋房退省身。朝归占甲子，暮出看星辰。野祀曾徼福，雩坛示礼神。祈求观古法，询访得龙津。遣吏蘋蘩洁，斋书肺腑陈。灵泉汲坎■，仙仗下嶙峋。雷斧潜嗔树，天波忽洒尘。音官沈鼓吹，市户湿衣巾。隆应声何速，盘旋志未伸。经纶惟四日，滂沛即逾旬。万谷山源发，三农水利均。趋田多耒耨，入里少刍薪。苗稼晨争插，坊庸夜不巡。讴谣兴父老，燕喜集宾亲。捐瘠苏中壑，生成赋大钧。邑人勿忘报，世世荷深仁。
马篠潭报雨
作者：陈襄
朝代：宋

皇佑岁庚寅，阴阳久鬰堙。
二时愆雨泽，百物悯膏屯。
谷价方翔踊，民言备苦辛。
原畴无播种，道路有饥贫。
县令忧忘食，斋房退省身。
朝归占甲子，暮出看星辰。
野祀曾徼福，雩坛示礼神。
祈求观古法，询访得龙津。
遣吏苹蘩洁，斋书肺腑陈。
灵泉汲坎𦥨，仙仗下嶙峋。
雷斧潜嗔树，天波忽洒尘。
音官沈鼓吹，市户湿衣巾。
隆应声何速，盘旋志未伸。
经纶惟四日，滂沛即逾旬。
万谷山源发，三农水利均。
趋田多耒耨，入里少刍薪。
苗稼晨争插，坊庸夜不巡。
讴谣兴父老，燕喜集宾亲。
捐瘠苏中壑，生成赋大钧。
邑人勿忘报，世世荷深仁。
骊宫悼往
作者：陈襄
朝代：宋
体裁：五言律诗

凤辇情伤别，骊宫信不还。雨铃悲蜀道，金钿杳蓬山。玉笛凉州怨，梨园法部閒。西厢人未至，楼阁五云间。
天壶道院
作者：陈观
朝代：宋
体裁：七言绝句

山径崎岖紫翠连，白云深处是壶天。客来无物供吟笑，旋摘新茶煮石泉。
天游峰
作者：陈观
朝代：宋
体裁：七言律诗

山水参差六曲流，此中绝境适天游。几千万类尘根净，三十六峰云气浮。翠耸层霄峦壑胜，碧笼静涧竹松稠。琼浆可致胡麻熟，瓢笠何妨为永留。
寄友人
作者：陈观
朝代：宋

废书开复卷，宁与世浮沉。万事自有分，一生闲用心。天寒快征马，日暮急归禽。多少隆中客，空为抱膝吟。
寄友人
作者：陈观
朝代：宋

废书开復卷，宁与世浮沉。
万事自有分，一生闲用心。
天寒快征马，日暮急归禽。
多少隆中客，空为抱膝吟。
武夷山
作者：陈观
朝代：宋

邮亭立溪端，上有石鼓字。
回顾溪水中，石鼓安所置。
移舟泝清流，前山鬰苍翠。
一曲遽停桡，寻真步幽邃。
洞天阊阖开，殿阁俨神位。
秦汉纪兹山，武夷君所治。
幔亭晏曾孙，遐踪久已秘。
巍巍大王峰，玉女傍立侍。
狮子西东来，昂藏不敢肆。
我本羽衣人，憩迹昇真地。
珍重学仙翁，命舟行厨备。
溪山偕侣游，讨论每延迟。
二曲顿清奇，彼美宛临水。
三曲多仙岩，峭峙罕匹类。
倚空架舟函，不腐亦不坠。
小泊三杯石，坐玩逸清思。
石上饮三杯，昔贤同一致。
四曲入云中，繁花方妩媚。
春光耀亭台，灵草渐萌瑞。
崖阴刻字新，往往书故事。
五曲达平林，蔼然千古意。
精舍瞻遗容，丰碑诵遗记。
杏坛相因依，高堂揭仁智。
却令闽越中，居然作洙泗。
雄哉大隠屏，仙掌列其次。
六曲转盼间，仰高发长喟。
七曲着渔家，碧津富投饵。
八曲寂尔过，楼岩无鼓吹。
穷幽造灵峰，玄都矧可暨。
临池数本桃，道士昔手植。
感慨却回舟，烹鲜侑扬觯。
九曲烟霞深，彤庭敞宏庇。
即此非桃源，復何工拟议。
仙客偶谈玄，主人已心醉。
欢言一宿留，醺酣饱熟睡。
晨兴復招邀，具我鸡黍饲。
临行意有余，醇醪馈盈器。
顺流睇层巅，天游冀愿遂。
扪萝履崎嵚，登陟良不易。
绝顶隠君居，崇台境殊异。
凭虚俯危栏，重峦俱下视。
参差森欲动，恍惚眩眸眦。
灵飈空中来，松竹舞仙帔。
杖藜还高冈，夷犹不忍弃。
何当濯尘缨，永兹飘笠寄。
归休赋长篇，聊为斯游识。
武夷山
作者：陈观
朝代：宋

邮亭立溪端，上有石鼓字。回顾溪水中，石鼓安所置。移舟溯清流，前山郁苍翠。一曲遽停桡，寻真步幽邃。洞天阊阖开，殿阁俨神位。秦汉纪兹山，武夷君所治。幔亭晏曾孙，遐踪久已秘。巍巍大王峰，玉女傍立侍。狮子西东来，昂藏不敢肆。我本羽衣人，憩迹升真地。珍重学仙翁，命舟行厨备。溪山偕侣游，讨论每延迟。二曲顿清奇，彼美宛临水。三曲多仙岩，峭峙罕匹类。倚空架舟函，不腐亦不坠。小泊三杯石，坐玩逸清思。石上饮三杯，昔贤同一致。四曲入云中，繁花方妩媚。春光耀亭台，灵草渐萌瑞。崖阴刻字新，往往书故事。五曲达平林，蔼然千古意。精舍瞻遗容，丰碑诵遗记。杏坛相因依，高堂揭仁智。却令闽越中，居然作洙泗。雄哉大隐屏，仙掌列其次。六曲转盼间，仰高发长喟。七曲著渔家，碧津富投饵。八曲寂尔过，楼岩无鼓吹。穷幽造灵峰，玄都矧可暨。临池数本桃，道士昔手植。感慨却回舟，烹鲜侑扬觯。九曲烟霞深，彤庭敞宏庇。即此非桃源，复何工拟议。仙客偶谈玄，主人已心醉。欢言一宿留，醺酣饱熟睡。晨兴复招邀，具我鸡黍饲。临行意有馀，醇醪馈盈器。顺流睇层巅，天游冀愿遂。扪萝履崎嵚，登陟良不易。绝顶隐君居，崇台境殊异。凭虚俯危栏，重峦俱下视。参差森欲动，恍惚眩眸眦。灵飙空中来，松竹舞仙帔。杖藜还高冈，夷犹不忍弃。何当濯尘缨，永兹飘笠寄。归休赋长篇，聊为斯游识。
聚奇楼
作者：陈观
朝代：宋

世人宝珠玉，往往身殉之。日遇佳山水，谁复知其奇。余本丘壑士，烟霞夙所怡。结楼清溪上，青山匝四维。云宫接水殿，瑶草杂琼枝。丹碧纷纷见，星河面面垂。阴晴多异赏，陟降穷二仪。离朱不易辨，绘画空复施。万状归目睫，百宝呈参差。藏珠与怀璧，娖娖徒尔为。
聚奇楼
作者：陈观
朝代：宋

世人宝珠玉，往往身殉之。
日遇佳山水，谁復知其奇。
余本邱壑士，烟霞夙所怡。
结楼清溪上，青山匝四维。
云宫接水殿，瑶草杂琼枝。
丹碧纷纷见，星河面面垂。
阴晴多异赏，陟降穷二仪。
离朱不易辨，绘画空復施。
万状归目睫，百宝呈参差。
藏珠与怀璧，娖娖徒尔为。
閒乐堂独坐
作者：陈观
朝代：宋
体裁：七言律诗

廿年无累一閒身，卜筑深源绝四邻。屋外桃蹊刘阮路，门前柳色义熙春。溪山处处从为主，麋鹿时时不避人。自是顽樗非世用，敢言盛代有遗民。
题甄氏访山亭二首
作者：陈观
朝代：宋

水流花落石生云，日静风暄草欲薰。老去风流犹未减，一邱一壑尚勤勤。雨后西山翡翠堆，结亭直欲近岩隈。从今记取溪头路，一日须来一百回。
题甄氏访山亭二首·其一
作者：陈观
朝代：宋

水流花落石生云，日静风暄草欲熏。
老去风流犹未减，一邱一壑尚懃懃。
题甄氏访山亭二首·其一
作者：陈观
朝代：宋

水流花落石生云，日静风暄草欲薰。老去风流犹未减，一邱一壑尚勤勤。
题甄氏访山亭二首·其二
作者：陈观
朝代：宋
体裁：七言绝句

雨后西山翡翠堆，结亭直欲近岩隈。从今记取溪头路，一日须来一百回。
梦中作
作者：陈观国
朝代：宋
体裁：古风

水声兮激激，云容兮茸茸。千松拱绿，万荷奏红。爰宅兹岩，以逸放翁。屹万仞与世隔，峻一极而天通。予乃控野鹤，追冥鸿，往来乎蓬莱之宫。披海氛而一笑，以观九州之同。
游九锁山
作者：陈观国
朝代：宋

名山隔游尘，九锁尘更少。閒云抱苍石，古涧茁灵草。一亭瞰蛟舞，曾此憩坡老。水性自云静，潴泄寄人巧。聊复助奇观，未须纵澜倒。小挹丹泉润，侧步石壁峭。洞深篝火入，志险极幽讨。人间几何年，仙迹棋未了。向夕山月吐，光碎松下道。天空琼馆寒，禽响药如捣。
游九锁山
作者：陈观国
朝代：宋

名山隔游尘，九锁尘更少。
閒云抱苍石，古涧茁灵草。
一亭瞰蛟舞，曾此憩坡老。
水性自云静，潴洩寄人巧。
聊復助奇观，未须纵澜倒。
小挹丹泉润，侧步石壁峭。
洞深篝火入，志险极幽讨。
人间几何年，仙迹棋未了。
向夕山月吐，光碎松下道。
天空琼馆寒，禽响药如捣。
送邓牧心出陶山
作者：陈观国
朝代：宋

青山无送迎，幽人自来去。落叶若相送，卷卷及行屦。檐端有孤云，仍为守其处。落叶惜人不在山，孤云尚期人再还。斯人可期复可惜，我处落叶孤云间。
送邓牧心出陶山
作者：陈观国
朝代：宋

青山无送迎，幽人自来去。
落叶若相送，卷卷及行屦。
檐端有孤云，仍为守其处。
落叶惜人不在山，孤云尚期人再还。
斯人可期復可惜，我处落叶孤云间。
桄榔庵宾燕亭
作者：陈觉
朝代：宋

秋来雨溢足池塘，华屋临流四面凉。
风飐圆荷翻翠盖，水涵芳蘂艷红粧。
淡烟难掩天真色，薄月常供自在香。
诗老未须讥琐细，解陪梅菊到冰霜。
五仙观
作者：陈觉民
朝代：宋

古木修篁绝世间，越王台殿作仙坛。
白羊常在玉虚远，玄鹤不来金井寒。
五仙观
作者：陈觉民
朝代：宋

古木脩篁绝世间，越王台殿作仙坛。白羊常在玉虚远，玄鹤不来金井寒。
句
作者：陈觉民
朝代：宋

却忆当年江处士，辞言秋色蔼人家。吊江为处士。
句·其一
作者：陈觉民
朝代：宋

却忆当年江处士，辞言秋色蔼人家。
句·其二
作者：陈觉民
朝代：宋

吊江为处士。
句·其二
作者：陈觉民
朝代：宋

弔江为处士。
寄米元章二首
作者：陈觉民
朝代：宋

汩汩尘埃阅岁华，青山相见认空花。清淮风月元无价，凭仗诗翁为我赊。长淮千古自流东，六月城头日日风。天际玉潢无少处，夜山图在明月中。
寄米元章二首·其一
作者：陈觉民
朝代：宋
体裁：七言绝句

汩汩尘埃阅岁华，青山相见认空花。清淮风月元无价，凭仗诗翁为我赊。
寄米元章二首·其二
作者：陈觉民
朝代：宋
体裁：七言绝句

长淮千古自流东，六月城头日日风。天际玉潢无少处，夜山图在明月中。
武夷山升真洞
作者：陈觉民
朝代：宋

升真洞口接天门，灵草丹桃日日春。听说列仙来瑞世，三朝德业在斯民。
武夷山昇真洞
作者：陈觉民
朝代：宋

昇真洞口接天门，灵草丹桃日日春。
听说列仙来瑞世，三朝德业在斯民。
句
作者：陈讲
朝代：宋

试上江楼望怀泽，暮云千朵碧连天。
句
作者：陈诂
朝代：宋

笼鸡对窗语，斗雀绕门飞。
句
作者：陈诂
朝代：宋

笼鸡对窗语，鬬雀绕门飞。
句
作者：陈诗
朝代：宋

如何五载后，不问九疑归。瑩光连烛动，月影带河流。
句·其一
作者：陈诗
朝代：宋

如何五载后，不问九疑归。
句·其二
作者：陈诗
朝代：宋

瑩光连烛动，月影带河流。
句·其二
作者：陈诗
朝代：宋

莹光连烛动，月影带河流。
和祖择之咏震山岩彭征君钓台
作者：陈诜
朝代：宋

东有征君真逸居，有台可钓傍渔矶。
志高不在鱼吞饵，回笑荥阳血染衣。
和祖择之咏震山岩彭徵君钓台
作者：陈诜
朝代：宋

东有徵君真逸居，有台可钓傍渔矶。志高不在鱼吞饵，回笑荥阳血染衣。
和祖择之学士袁州庆丰堂十咏
作者：陈诜
朝代：宋

时丰公事少，笔砚任横斜。环郭江山秀，人情等物华。有象阶前景，无声膝上琴。何劳今郑卫，视听不关心。穷谷寓形久，惭无问俗方。文章古刺史，今昔窃馀光。秽草诛还密，浮萍去又生。辄污如鉴净，有客若为情。秀泉开旧甃，初试仰山茶。寂寂有馀意，池莲三五花。园涉日成趣，穷诗懒缀装。梁间冰雪句，屈指岁华长。洗竹遥山出，流泉到曲池。可怜波万顷，黾勉对沦漪。道院今犹古，閒中事可书。鹭鸥驯不去，谁可得亲疏。登堂方再月，已许庆丰年。偶继前贤迹，承流颇裕然。鸿鹄远矰弋，鱼鸟脱池笼。始觉一无物，方知万事空。
和祖择之学士袁州庆丰堂十咏·其一
作者：陈诜
朝代：宋
体裁：五言绝句

时丰公事少，笔砚任横斜。环郭江山秀，人情等物华。
和祖择之学士袁州庆丰堂十咏·其七
作者：陈诜
朝代：宋
体裁：五言绝句

洗竹遥山出，流泉到曲池。可怜波万顷，黾勉对沦漪。
和祖择之学士袁州庆丰堂十咏·其三
作者：陈诜
朝代：宋

穷谷寓形久，惭无问俗方。
文章古刺史，今昔窃余光。
和祖择之学士袁州庆丰堂十咏·其三
作者：陈诜
朝代：宋

穷谷寓形久，惭无问俗方。文章古刺史，今昔窃馀光。
和祖择之学士袁州庆丰堂十咏·其九
作者：陈诜
朝代：宋
体裁：五言绝句

登堂方再月，已许庆丰年。偶继前贤迹，承流颇裕然。
和祖择之学士袁州庆丰堂十咏·其二
作者：陈诜
朝代：宋
体裁：五言绝句

有象阶前景，无声膝上琴。何劳今郑卫，视听不关心。
和祖择之学士袁州庆丰堂十咏·其五
作者：陈诜
朝代：宋

秀泉开旧甃，初试仰山茶。
寂寂有余意，池莲三五花。
和祖择之学士袁州庆丰堂十咏·其五
作者：陈诜
朝代：宋

秀泉开旧甃，初试仰山茶。寂寂有馀意，池莲三五花。
和祖择之学士袁州庆丰堂十咏·其八
作者：陈诜
朝代：宋

道院今犹古，閒中事可书。
鹭鸥驯不去，谁可得亲疎。
和祖择之学士袁州庆丰堂十咏·其八
作者：陈诜
朝代：宋

道院今犹古，閒中事可书。鹭鸥驯不去，谁可得亲疏。
和祖择之学士袁州庆丰堂十咏·其六
作者：陈诜
朝代：宋
体裁：五言绝句

园涉日成趣，穷诗懒缀装。梁间冰雪句，屈指岁华长。
和祖择之学士袁州庆丰堂十咏·其十
作者：陈诜
朝代：宋
体裁：五言绝句

鸿鹄远矰弋，鱼鸟脱池笼。始觉一无物，方知万事空。
和祖择之学士袁州庆丰堂十咏·其四
作者：陈诜
朝代：宋

秽草诛还密，浮萍去又生。辄污如鉴净，有客若为情。
和祖择之学士袁州庆丰堂十咏·其四
作者：陈诜
朝代：宋

秽草诛还密，浮萍去又生。
辄污如鑑浄，有客若为情。
眼儿媚（钱别）
作者：陈诜
朝代：宋
体裁：词

鬓边一点似飞鸦。休把翠钿遮。二年三载，千拦百就，今日天涯。杨花又逐东风去，随分入人家。要不思量，除非酒醒，休照菱花。
螺江庙
作者：陈谊
朝代：宋

庙裏杉松萧飒风，庙前江水碧溶溶。
凭阑不见当时事，落日远山千万重。
螺江庙
作者：陈谊
朝代：宋

庙里杉松萧飒风，庙前江水碧溶溶。凭阑不见当时事，落日远山千万重。
捣油翁
作者：陈谔
朝代：宋
体裁：七言绝句

忽遇深山避世翁，居然沮溺古人风。老来一出为身计，不满先生一笑中。
襄鄂百咏
作者：陈谔
朝代：宋
体裁：七言绝句

久戍蕃兵已念家，将军何不奏胡家。今朝忽报严围解，白雪纷纷亦散花。
十洲亭
作者：陈谠
朝代：宋

东塘昔号神仙景，亭以洲名世亦稀。山拥髻鬟临水鉴，花铺云锦出天机。好风入座清如濯，古木分行翠欲围。每到冯栏会心处，不知香气袭人衣。
十洲亭
作者：陈谠
朝代：宋

东塘昔号神仙景，亭以洲名世亦稀。
山拥髻鬟临水鑑，花铺云锦出天机。
好风入座清如濯，古木分行翠欲围。
每到冯栏会心处，不知香气袭人衣。
南山
作者：陈谠
朝代：宋

天造其山，在贵之阳。
二十四峰，拔地峭刚。
其山维何，如彼玉苍。
宅位于离，火德之祥。
南山何有，有方其岩。
若堂甚夷，若门者三。
穹者圆盖，植者羽参。
石像天成，匪凿匪劖。
陟彼山巅，有洞益奇。
南北户通，千里俯闚。
伊晋之洪，采荣于斯。
丹飞井溜，木润草滋。
昔我太宗，云章下贲。
于皇仁庙，奎文狎至。
岩处有辉，神护孔閟。
丕昭圣朝，声化远暨。
南山不骞，天子万年。
南山不朽，天子万寿。
无量惟寿，与天齐久。
小臣作诗，永扬于后。
南山
作者：陈谠
朝代：宋

天造其山，在贵之阳。二十四峰，拔地峭刚。其山维何，如彼玉苍。宅位于离，火德之祥。南山何有，有方其岩。若堂甚夷，若门者三。穹者圆盖，植者羽参。石像天成，匪凿匪劖。陟彼山巅，有洞益奇。南北户通，千里頫窥。伊晋之洪，采荣于斯。丹飞井霤，木润草滋。昔我太宗，云章下贲。于皇仁庙，奎文狎至。岩处有辉，神护孔閟。丕昭圣朝，声化远暨。南山不骞，天子万年。南山不朽，天子万寿。无量惟寿，与天齐久。小臣作诗，永飏于后。
句
作者：陈谠
朝代：宋

渊源师老杜，体制陋西昆。竹密不知云欲雨，山高尽见水朝宗。
句·其一
作者：陈谠
朝代：宋

渊源师老杜，体制陋西昆。
句·其二
作者：陈谠
朝代：宋

竹密不知云欲雨，山高尽见水朝宗。
尊贤堂
作者：陈谠
朝代：宋

闻道骑鲸碧眼仙，黄柑手植尚依然。
人间俯仰更成古，天下声名不计年。
茧纸谁能收妙墨，鷄林何用续遗编。
使君为创新堂事，若解尊贤则是贤。
尊贤堂
作者：陈谠
朝代：宋

闻道骑鲸碧眼仙，黄柑手植尚依然。人间俯仰更成古，天下声名不计年。茧纸谁能收妙墨，鸡林何用续遗编。使君为创新堂事，若解尊贤则是贤。
弹丸山
作者：陈谠
朝代：宋

地迥山奇怪，神仙喜穴居。
百云剜洞巧，五石补天余。
商野幽人梦，周南太史书。
心乎爱丘壑，胜概一踌躇。
弹丸山
作者：陈谠
朝代：宋

地迥山奇怪，神仙喜穴居。百云剜洞巧，五石补天馀。商野幽人梦，周南太史书。心乎爱丘壑，胜概一踌躇。
浔阳白牡丹
作者：陈谠
朝代：宋

玉色天然赛渥丹，亭亭并立倚朱栏。正缘不语偏含思，若使能行却厌看。晓来玉露浥香腮，雪态云裳妙剪裁。不比世情随冷暖，此花端为老人开。
浔阳白牡丹·其一
作者：陈谠
朝代：宋
体裁：七言绝句

玉色天然赛渥丹，亭亭并立倚朱栏。正缘不语偏含思，若使能行却厌看。
浔阳白牡丹·其二
作者：陈谠
朝代：宋
体裁：七言绝句

晓来玉露浥香腮，雪态云裳妙剪裁。不比世情随冷暖，此花端为老人开。
过溪南韩氏宅
作者：陈谠
朝代：宋
体裁：五言律诗

曾览溪南胜，重来四十年。树如人老矣，山共水依然。香玉纷堆案，晴虹对跨川。吾庐今咫尺，乘兴且盘旋。
凌丹亭
作者：陈谦
朝代：宋

夜半脚心生热云，真人得法此其真。只缘露泄天机子，将身却近帝王尊。虚静前知固常理，弄丸先生昔如此。不曾惊动世间人，须信是中元没事。松钗满地竹无声，已将蜕羽锁丹陵。漱津觅字俱陈迹，又有入山来乞灵。
凌丹亭·其一
作者：陈谦
朝代：宋
体裁：七言绝句

夜半脚心生热云，真人得法此其真。只缘露泄天机子，将身却近帝王尊。
凌丹亭·其三
作者：陈谦
朝代：宋
体裁：七言绝句

松钗满地竹无声，已将蜕羽锁丹陵。漱津觅字俱陈迹，又有入山来乞灵。
凌丹亭·其二
作者：陈谦
朝代：宋
体裁：七言绝句

虚静前知固常理，弄丸先生昔如此。不曾惊动世间人，须信是中元没事。
勉学诗
作者：陈谦
朝代：宋

黄河西北来，云是昆崙丘。经行非一山，回薄半九州。上有不测源，下有无尽流。万化同此机，不知几春秋。分明天地心，不为浅狭谋。痴人用小计，颠倒若无求。安得申韩氏，化为古伊周。
华盖山
作者：陈谦
朝代：宋

廛隐筑东山，林高撼翠寒。云藏安石馆，竹扫葛仙坛。径绕泉鸣壑，天低月近栏。秋风扶杖屦，漉酒助君欢。
华盖山
作者：陈谦
朝代：宋

廛隠筑东山，林高撼翠寒。
云藏安石馆，竹扫葛仙坛。
径绕泉鸣壑，天低月近栏。
秋风扶杖屦，漉酒助君欢。
句
作者：陈谦
朝代：宋

青衫夜半何曾著，引兴参差杂椒糈。万卷编抄高似屋，一门师友重如山。
句·其一
作者：陈谦
朝代：宋

青衫夜半何曾着，引兴参差杂椒糈。
句·其一
作者：陈谦
朝代：宋

青衫夜半何曾著，引兴参差杂椒糈。
句·其二
作者：陈谦
朝代：宋

万卷编抄高似屋，一门师友重如山。
和西湖竹枝词
作者：陈谦
朝代：宋

楼下摊钱还上楼，花前夜醉晓扶头。不知命犯何星宿，一日猖狂百日愁。
学士山怀古
作者：陈谦
朝代：宋

枕湖列层岑，葱郁聚云族。出郭才三里，方舟渐通麓。曾邀昔贤赏，名胜皆可录。双峰夹亭榭，崇阜富杉竹。我家世结邻，数椽依古木。怀钦索遗址，半与松根伏。碑缺篆无存，揣文须穆卜。坡仙岂遂往，或寓幽人屋。据梧缅高风，秋阴吹肃肃。
曲台
作者：陈谦
朝代：宋
体裁：五言绝句

宗伯旧为丞，曲台今作长。钦闻孔圣言，德理政刑上。
梧桐月
作者：陈谦
朝代：宋

琪树西风露井傍，镜寒移影度银床。凤枝清切元疑昼，鹤梦凄凉不待霜。点笔诗人题夜绿，知更宫女怨秋黄。莫教一叶轻摇落，珍重千门被耿光。
温州刘教授石塔
作者：陈谦
朝代：宋

长刘提正律，折冲陈堂堂。少刘峙其躬，凛凛百鍊刚。独立百世后，共分渊孟香。近市人不知，公论在八荒。
温州刘教授石塔
作者：陈谦
朝代：宋

长刘提正律，折衝陈堂堂。
少刘峙其躬，凛凛百炼刚。
独立百世后，共分渊孟香。
近市人不知，公论在八荒。
游子吟
作者：陈谦
朝代：宋

母爱儿，比瑶草，百花□头春浩浩，结绿悬黎总非宝。朝居目前暮怀抱，顷刻相违作忧恼。儿兮劝尔无出游，忍令母心日夜忧。纫衣一针一度钩，针线不比心绸缪。儿嬉斗草拈春缕，绿缛青葱不堪数。楚人只解歌王孙，萋萋乃有子母恩。徂徕松，淇园竹，人生长生胜他木，千年万年春草绿。
游虎丘次仲举韵
作者：陈谦
朝代：宋

虎丘虎踞仍龙蟠，出郭先见翠巑岏。金玉黄炉灰劫远，旃檀古林风雨寒。僧来引绠动春涧，人醉拂花眠石坛。为语金坡王学士，巨然曾画此山看。
瞿唐峡
作者：陈谦
朝代：宋
体裁：五言律诗

庸蜀诸羌水，荆吴万里浑。不将崖约束，焉免壑崩奔。线引温汤浦，觞浮雪水源。槎程疑欲尽，西望气魂魂。
虎丘三首郑君明德偕廉夫伯雨诸公同赋次东坡先生韵
作者：陈谦
朝代：宋

篙师郭西门，矫首霞外岭。森秀未及探，荒苔吊秋井。剑精沉夜白，漆炬翳馀耿。嗟哉龙虎威，零落等虫黾。一峰直海涌，破地出魁矿。流观劈坼状，髣髴神工猛。授此窟室雄，能无霸图骋。让王东采药，为态本栖哽。焉知牧野捷，吴业就已顷。风尘阅成败，宗社属衰冷。不遣忠勇臣，相符带河永。词场亦何为，发嘅当晚景。高贤惜地灵，倦鹤顾山影。愿买阳羡田，早从居吴请。客游九龙冈，道出白虎岭。拄杖谙独登，煎茶汲僧井。歌客寡俦匹，历览思弥耿。昆礏抵乌鹊，燕金掷蛙黾。差将第一义，喻彼山下矿。坡公诗家豪，性具佛勇猛。山川与笔力，神鬼助奔骋。搜冥百怪穷，吊冢孤鹤哽。宁容沟浍雨，汪洋敌千顷。情深事偶从，魂在骨未冷。寒泉兼古木，笼络归隽永。盘陀延小酌，反照藉馀景。誓须浮海航，回望孤塔影。名不系除书，山林恣参请。昔游第一峰，遍数东南岭。传闻吴阖闾，曾照山上井。谁期此一杯，玉雁閟孤耿。夫差小儿态，踊跃类蛙黾。眼看双龙剑，迹寄山石矿。再鼓气已衰，功亏前王猛。成名乞敌竖，车辙断遐骋。青青土中血，似托仙题哽。中原泣诸姬，大业弃俄顷。青荧溪泉动，蔽翳山木冷。往事何足谈，飘花日初永。湛卢有馀辉，中夜凌倒景。好奇谁往候，微月照人影。正恐化蜿蜒，飞扬讵容请。
虎丘三首郑君明德偕廉夫伯雨诸公同赋次东坡先生韵·其一
作者：陈谦
朝代：宋

篙师郭西门，矫首霞外岭。森秀未及探，荒苔吊秋井。剑精沉夜白，漆炬翳馀耿。嗟哉龙虎威，零落等虫黾。一峰直海涌，破地出魁矿。流观劈坼状，髣髴神工猛。授此窟室雄，能无霸图骋。让王东采药，为态本栖哽。焉知牧野捷，吴业就已顷。风尘阅成败，宗社属衰冷。不遣忠勇臣，相符带河永。词场亦何为，发嘅当晚景。高贤惜地灵，倦鹤顾山影。愿买阳羡田，早从居吴请。
虎丘三首郑君明德偕廉夫伯雨诸公同赋次东坡先生韵·其三
作者：陈谦
朝代：宋

昔游第一峰，遍数东南岭。传闻吴阖闾，曾照山上井。谁期此一杯，玉雁閟孤耿。夫差小儿态，踊跃类蛙黾。眼看双龙剑，迹寄山石矿。再鼓气已衰，功亏前王猛。成名乞敌竖，车辙断遐骋。青青土中血，似托仙题哽。中原泣诸姬，大业弃俄顷。青荧溪泉动，蔽翳山木冷。往事何足谈，飘花日初永。湛卢有馀辉，中夜凌倒景。好奇谁往候，微月照人影。正恐化蜿蜒，飞扬讵容请。
虎丘三首郑君明德偕廉夫伯雨诸公同赋次东坡先生韵·其二
作者：陈谦
朝代：宋

客游九龙冈，道出白虎岭。拄杖谙独登，煎茶汲僧井。歌客寡俦匹，历览思弥耿。昆礏抵乌鹊，燕金掷蛙黾。差将第一义，喻彼山下矿。坡公诗家豪，性具佛勇猛。山川与笔力，神鬼助奔骋。搜冥百怪穷，吊冢孤鹤哽。宁容沟浍雨，汪洋敌千顷。情深事偶从，魂在骨未冷。寒泉兼古木，笼络归隽永。盘陀延小酌，反照藉馀景。誓须浮海航，回望孤塔影。名不系除书，山林恣参请。
过吴江
作者：陈谦
朝代：宋

第四桥下风水恶，千斛舟中心骨惊。蛟龙有时就庙食，鸿雁每岁不南征。松江太湖会合地，暮雨寒涛交战声。独客倚篷归叹息，崎岖世路何由平！
送王孟同馆黄岩见王简卿侍郎
作者：陈谦
朝代：宋
体裁：古风

吾子勇出乡，卖文供啜菽。谁指石头路，路滑去能速。大溪拍天流，返壑仅盈掬。神化阙功能，善世眩兼独。宝瑟迹已陈，阀阅在林麓。饱尽天下眼，观我亦具足。尚论宇宙广，落处即为福。请子房魏偕，点入丹青录。
送程傅叟赴官临海
作者：陈谦
朝代：宋

金华仙伯歌襦久，休父仍孙敛版迟。堂下言高鬷蔑恶，官中事了傅咸痴。苦心才睹千年馀，垂翅新翻六月池。接淅中山听馀令，徵黄敕使立多时。
送程傅叟赴官临海
作者：陈谦
朝代：宋

金华仙伯歌襦久，休父仍孙敛版迟。
堂下言高鬷蔑恶，官中事了傅咸痴。
苦心纔覩千年余，垂翅新翻六月池。
接淅中山听余令，征黄敕使立多时。
鄂州南楼
作者：陈谦
朝代：宋

折羽沉弦思杳茫，南楼依旧倚斜阳。江湖草树不相识，吴蜀舟车秪自忙。万里秋声惊客枕，一天凉月浸胡床。古今多少英雄恨，认取江南旧武昌。
鄂州南楼
作者：陈谦
朝代：宋

折羽沉絃思杳茫，南楼依旧倚斜阳。
江湖草树不相识，吴蜀舟车秪自忙。
万里秋声惊客枕，一天凉月浸胡床。
古今多少英雄恨，认取江南旧武昌。
游玉岩
作者：陈谨
朝代：宋

预作重阳半日游，行厨望客属鳌头。樽前绿橘当时果，岭下清泉彻夜流。新竹未斑秋正好，晚禾才熟岁仍收。使君须尽登临兴，行捧天书未许留。同向天岩最上游，诗翁来见九螭头。僧房为映川原好，野水空随岁月流。玉节朝天行日促，金风驱雨暮云收。已摹大字镌山骨，要与匡庐万古留。
游玉岩·其一
作者：陈谨
朝代：宋

预作重阳半日游，行厨望客属鰲头。
樽前绿橘当时果，岭下清泉彻夜流。
新竹未斑秋正好，晚禾纔熟岁仍收。
使君须尽登临兴，行捧天书未许留。
游玉岩·其一
作者：陈谨
朝代：宋

预作重阳半日游，行厨望客属鳌头。樽前绿橘当时果，岭下清泉彻夜流。新竹未斑秋正好，晚禾才熟岁仍收。使君须尽登临兴，行捧天书未许留。
游玉岩·其二
作者：陈谨
朝代：宋
体裁：七言律诗

同向天岩最上游，诗翁来见九螭头。僧房为映川原好，野水空随岁月流。玉节朝天行日促，金风驱雨暮云收。已摹大字镌山骨，要与匡庐万古留。
题义门胡氏华林书院
作者：陈象舆
朝代：宋
体裁：七言排律

孝弟扬芳累世传，书斋云锁碧峰前。轩窗翠滴松筠接，砌槛清涵水石连。旌表华门诚积善，褒崇合族悫敦贤。义高管郑徽猷远，名重曾颜德行全。弟侄登科当景运，公卿记美会佳篇。华林胜概终寻访，旧约依依已数年。
题义门胡氏华林书院
作者：陈象舆
朝代：宋

孝弟扬芳累世传，书斋云锁碧峰前。
轩窗翠滴松筠接，砌槛清涵水石连。
旌表华门诚积善，褒崇合族慤敦贤。
义高管郑徵猷远，名重曾颜德行全。
弟侄登科当景连，公卿记美会佳篇。
华林胜概终寻访，旧约依依已数年。
句·其一
作者：陈贯道
朝代：宋

人间正作云霓望，天半忽惊霖雨来。
句·其二
作者：陈贯道
朝代：宋

铁面金华谁氏子，要须相与嗣前尘。
题严子陵钓台
作者：陈贯道
朝代：宋
体裁：七言绝句

足加帝腹似痴顽，讵肯折腰求好官。明主莫将臣子待，故人只作友朋看。
禅师塔
作者：陈贵诚
朝代：宋
体裁：五言律诗

旧到乌回寺，相迎识短筇。重来已无迹，今去欲安从。春晓空啼鸟，岩枯吼夜龙。诸天围绕处，重听一楼钟。
句
作者：陈贵谊
朝代：宋

行人自逐杨花去，不是杨花肯送人。
敬赞月林观禅师
作者：陈贵谦
朝代：宋

传得西林夜半长，解将铁笛逆风吹。
重重话堕全担荷，青出于蓝只自知。
敬赞月林观禅师
作者：陈贵谦
朝代：宋

示现人间忍辱仙，单提独弄祖师禅。生涯一钵无安处，惟有声名万古传。传得西林夜半衣，解将铁笛逆风吹。重重话堕全担荷，青出于蓝只自知。与师曾结宿生因，一笑吴门二十春。再见已忘标月指，无言可赞法王身。
敬赞月林观禅师·其一
作者：陈贵谦
朝代：宋
体裁：七言绝句

示现人间忍辱仙，单提独弄祖师禅。生涯一钵无安处，惟有声名万古传。
敬赞月林观禅师·其三
作者：陈贵谦
朝代：宋
体裁：七言绝句

与师曾结宿生因，一笑吴门二十春。再见已忘标月指，无言可赞法王身。
敬赞月林观禅师·其二
作者：陈贵谦
朝代：宋
体裁：七言绝句

传得西林夜半衣，解将铁笛逆风吹。重重话堕全担荷，青出于蓝只自知。
赞郑贞娘
作者：陈赞
朝代：宋
体裁：七言律诗

宋主南奔闽海头，至元铁骑震山丘。守臣不识归降耻，处女独怀污辱羞。云气古今和恨结，潮声日夜带哀流。死生大义须臾事，留取芳名几百秋。
赞郑贞娘
作者：陈赞
朝代：宋

宋王南奔闽海头，至元铁骑震山丘。
守臣不识归降耻，处女独怀污辱羞。
云气古今和恨结，潮声日夜带哀流。
死生大义须臾事，留取芳名几百秋。
一念
作者：陈起
朝代：宋
体裁：五言绝句

一念无尘杂，三更有梦回。同他石桥老，过水探寒梅。
一榻
作者：陈起
朝代：宋
体裁：五言绝句

一榻世缘轻，毋将事物萦。昔人言岂误，慧自静中生。
三江斗门
作者：陈起
朝代：宋
体裁：五言律诗

短艇漾秋霞，江村数百家。水声鸣轣辘，山骨瘦槎枒。自笑如浮梗，何期又泛楂。人传前岸石，曾化作虾蟆。
三游钱园併题四时画图
作者：陈起
朝代：宋

只因閒未得，又慕得閒名。
一幅无尽态，四时有余情。
吟清招鹤伴，机熟付鸥盟。
坐久不知晚，前汀烟水横。
三游钱园并题四时画图
作者：陈起
朝代：宋

只因閒未得，又慕得閒名。一幅无尽态，四时有馀情。吟清招鹤伴，机熟付鸥盟。坐久不知晚，前汀烟水横。
与苇航适安饮
作者：陈起
朝代：宋

献酬无算是杯行，午酌从容至四更。陶母侈于真率约，退思无倦若为情。觥筹交错舞傞傞，延得嫦娥泛醁波。客谓平生无此乐，二章聊继饮中歌。
与苇航适安饮·其一
作者：陈起
朝代：宋
体裁：七言绝句

献酬无算是杯行，午酌从容至四更。陶母侈于真率约，退思无倦若为情。
与苇航适安饮·其二
作者：陈起
朝代：宋
体裁：七言绝句

觥筹交错舞傞傞，延得嫦娥泛醁波。客谓平生无此乐，二章聊继饮中歌。
与适安夜饮忆葵窗
作者：陈起
朝代：宋

人在江干月上卮，不妨想像一篇诗。月来即是葵窗至，对景成三忆曩时。
与适安夜饮忆葵窗
作者：陈起
朝代：宋

人在江干月上巵，不妨想像一篇诗。
月来即是葵窗至，对景成三忆曩时。
东郊瞻四望亭有感
作者：陈起
朝代：宋
体裁：七言绝句

有杯莫向前山举，楚水吴云此地分。竹外谁家霜鹤唳，吟逋梅下昔曾闻。
买花
作者：陈起
朝代：宋

今早神清觉步轻，杖藜聊复到前庭。市声亦有关情处，买得秋花插小瓶。
买花
作者：陈起
朝代：宋

今早神清觉步轻，杖藜聊復到前庭。
市声亦有关情处，买得秋花插小瓶。
井亭桥
作者：陈起
朝代：宋
体裁：七言绝句

桐花夹岸柳遮山，水面谁家燕子还。摩利阁边唐相井，濯衣人散暮潺潺。
以仁者寿为韵寿侍读节使郑少师
作者：陈起
朝代：宋

一气妙磅礴，万汇屈者伸。方寸函太极，宇宙皆吾仁。端平改化弦，真儒手洪钧。厥今扶公道，皆昔夹袋人。丙午成乐岁，甲午无穷春。岧峣阊阖云，蹀躞志鞍马。细毡侍珠旒，治道谈帝者。归来西湖滨，岸帻松盖下。秋渌晚涵山，挹以荐残斝。北第何三辞，泉石怀绿野。赋诗投金濑，俸入犹半有。煇煌奉国节，一粟乃不受。赢副初何心，国计要丰阜。一丸济世德，阳报期千寿。会须烦潞公，再与佐元祐。
以仁者寿为韵寿侍读节使郑少师·其一
作者：陈起
朝代：宋

一气妙磅礴，万彙屈者伸。
方寸函太极，宇宙皆吾仁。
端平改化絃，真儒手洪钧。
厥今扶公道，皆昔夹袋人。
丙午成乐岁，甲午无穷春。
以仁者寿为韵寿侍读节使郑少师·其一
作者：陈起
朝代：宋

一气妙磅礴，万汇屈者伸。方寸函太极，宇宙皆吾仁。端平改化弦，真儒手洪钧。厥今扶公道，皆昔夹袋人。丙午成乐岁，甲午无穷春。
以仁者寿为韵寿侍读节使郑少师·其三
作者：陈起
朝代：宋

赋诗投金濑，俸入犹半有。煇煌奉国节，一粟乃不受。赢副初何心，国计要丰阜。一丸济世德，阳报期千寿。会须烦潞公，再与佐元祐。
以仁者寿为韵寿侍读节使郑少师·其三
作者：陈起
朝代：宋

赋诗投金濑，俸入犹半有。
辉煌奉国节，一粟乃不受。
赢副初何心，国计要丰阜。
一丸济世德，阳报期千寿。
会须烦潞公，再与佐元佑。
以仁者寿为韵寿侍读节使郑少师·其二
作者：陈起
朝代：宋
体裁：古风

岧峣阊阖云，蹀躞志鞍马。细毡侍珠旒，治道谈帝者。归来西湖滨，岸帻松盖下。秋渌晚涵山，挹以荐残斝。北第何三辞，泉石怀绿野。
以毅斋曾先生诗法曰能以无情作有情子熊举以见教兼示学诗如学禅之句次韵声谢
作者：陈起
朝代：宋
体裁：古风

西禅欲南阐，胡僧越海来。一蹴嵩山云，支分五岐开。逢人问灵源，要识老牛胎。半生苦迷此，所见祇瞢哉。有时面壁求，眼底仍飞埃。谁知机凑到，却自诗中回。无中写出有，金枝生蒿莱。再拜先生语，段段空中裁。当此意会处，高唱还自咍。如得合浦珠，如获荆山瑰。方信春力到，无地匝苍苔。可怜思花人，区区羯鼓催。我今得密旨，敢熄炉中灰。瓣香为南丰，用酬开灵台。
信步
作者：陈起
朝代：宋

信步过高岗，随僧到上方。泉侵松径润，风出稻畦芗。地险人谁问，山深屋亦藏。惜无碑可考，创立自南唐。
信步
作者：陈起
朝代：宋

信步过高岗，随僧到上方。
泉浸松径润，风出稻畦芗。
地险人谁问，山深屋亦藏。
惜无碑可考，创立自南唐。
修父知县万里寄诗久未能答午枕梦见之觉而有答
作者：陈起
朝代：宋

梦觉疎蝉韵更凄，阑干曲曲柳阴移。
吴蚕蜀茧缲千尺，一种愁机两处丝。
借居值雪
作者：陈起
朝代：宋

已叹长安索米难，可禁风雪满长安。
无家又是于人借，有命从来只自宽。
春入园林根觉暖，色连天地眼生寒。
西湖寂寞梅无伴，合向孤山忍冻看。
借居值雪
作者：陈起
朝代：宋

已叹长安索米难，可禁风雪满长安。无家又是于人借，有命从来只自宽。春入园林根觉煖，色连天地眼生寒。西湖寂寞梅无伴，合向孤山忍冻看。
元夕雨中偶成四绝奉寄东斋
作者：陈起
朝代：宋

片云才起月无辉，一缕沉烟对雨时。病后情怀慵把酒，看他儿辈探官嬉。歌吹萧条灯火稀，况逢连夕雨垂垂。黄堂景色非街市，应对山棚赋好诗。车驾行将享孟春，月收梅影可愁人。雨师不管閒歌舞，预向天街洒暗尘。浪儿归去抱愁眠，孤负霜蛾与孟蝉。润泽翻为田父喜，红灯带雨卜丰年。
元夕雨中偶成四绝奉寄东斋·其一
作者：陈起
朝代：宋

片云才起月无辉，一缕沉烟对雨时。病后情怀慵把酒，看他儿辈探官嬉。
元夕雨中偶成四绝奉寄东斋·其一
作者：陈起
朝代：宋

片云纔起月无辉，一缕沉烟对雨时。
病后情怀慵把酒，看他儿辈探官嬉。
元夕雨中偶成四绝奉寄东斋·其三
作者：陈起
朝代：宋
体裁：七言绝句

车驾行将享孟春，月收梅影可愁人。雨师不管閒歌舞，预向天街洒暗尘。
元夕雨中偶成四绝奉寄东斋·其二
作者：陈起
朝代：宋
体裁：七言绝句

歌吹萧条灯火稀，况逢连夕雨垂垂。黄堂景色非街市，应对山棚赋好诗。
元夕雨中偶成四绝奉寄东斋·其四
作者：陈起
朝代：宋
体裁：七言绝句

浪儿归去抱愁眠，孤负霜蛾与孟蝉。润泽翻为田父喜，红灯带雨卜丰年。
六言
作者：陈起
朝代：宋
体裁：六言诗

破窗有子书鸦，杜门无客尝茶。春事应怜幽独，隔墙飞过杨花。
六言简耘业
作者：陈起
朝代：宋
体裁：六言诗

露湿萤光愈炽，月斜蛩韵尤清。微物得时若此，人生可不求名。
兰亭归途
作者：陈起
朝代：宋

山水佳如此，都忘客路难。鸥明寒渚净，雁入野田宽。事久人多厌，心清梦却安。独怜鸾翼远，谁念箧衣单。
兰亭归途
作者：陈起
朝代：宋

山水佳如此，都忘客路难。
鸥明寒渚浄，鴈入野田宽。
事久人多厌，心清梦却安。
独怜鸾翼远，谁念箧衣单。
冷泉凭栏
作者：陈起
朝代：宋
体裁：五言绝句

此山泉石胜，还思日日登。那知三生前，不是住山僧。
冷泉解后友人留饮
作者：陈起
朝代：宋

倦叟寻芳藉短筇，故人解后一尊同。明霞浸水疑铺锦，彩阁横溪俨卧虹。猿去复归啼晓嶂，僧来相伴立春风。雪涛湍激开寒闸，涤尽尘襟万虑空。
冷泉解后友人留饮
作者：陈起
朝代：宋

倦叟寻芳藉短筇，故人解后一尊同。
明霞浸水疑铺锦，彩阁横溪俨卧虹。
猿去復归啼晓嶂，僧来相伴立春风。
雪涛湍激开寒闸，涤尽尘襟万虑空。
凤凰曲
作者：陈起
朝代：宋
体裁：古风

丹穴来凤皇，彩羽辉朝阳。绿竹清溪边，激扬鸣宫商。嗈嗈凤皇曲，清风轻度竹。明时自歌舞，款步踏寒玉。啾啁雀声喧，去觅梧桐宿。
分得无题
作者：陈起
朝代：宋
体裁：七言律诗

露杯云馆昔相留，解佩人归暗绿洲。八斗才高空赋洛，九层台迥易悲秋。定知玉凤人吹怨，还念金龟婿远游。屏曲鸳鸯三十六，夜凉谁与结绸缪。
分得春禽效香奁体
作者：陈起
朝代：宋

数声应寄春消息，才转花梢浓绿隔。早知襟韵倦逢迎，莫遣临风情脉脉。
分得春禽效香奁体
作者：陈起
朝代：宋

数声应寄春消息，纔转花梢浓绿隔。
早知襟韵倦逢迎，莫遣临风情脉脉。
友人新息满月
作者：陈起
朝代：宋

兰砌懽传书种子，宝刀剃髮月初弥。
绝怜雅致高于俗，点易残朱抹顖儿。
友人新息满月
作者：陈起
朝代：宋

兰砌欢传书种子，宝刀剃发月初弥。绝怜雅致高于俗，点易残朱抹囟儿。
句
作者：陈起
朝代：宋

秋雨梧桐皇子府，春风杨柳相公桥。
史记送后村刘秘监兼致欲见之悰
作者：陈起
朝代：宋

昏聩嗟耳目，管弦堂上调。世事每相背，秋月虚良宵。涓吉拟登龙，疾雨惊风飘。祢刺不得前，东睇心旌遥。近履传康强，变体笔更饶。风响虽时接，未若亲闻韶。忆昔西湖滨，别语请教条。嘱以马迁史，文贵细字彫。名言犹在耳，堤柳凡几凋。兹焉得蜀刻，持赠践久要。会晤知何时，霁色审来朝。
史记送后村刘秘监兼致欲见之悰
作者：陈起
朝代：宋

昏聩嗟耳目，管絃堂上调。
世事每相背，秋月虚良宵。
涓吉拟登龙，疾雨惊风飘。
祢刺不得前，东睇心旌遥。
近履传康强，变体笔更饶。
风响虽时接，未若亲闻韶。
忆昔西湖滨，别语请教条。
嘱以马迁史，文贵细字雕。
名言犹在耳，堤柳凡几凋。
兹焉得蜀刻，持赠践久要。
会晤知何时，霁色审来朝。
同毛谊夫喻可中夜汎西湖
作者：陈起
朝代：宋

又复移舟践旧盟，喜随师友挹湖光。一番雨势生秋意，几处蝉声送夕阳。亭榭家家增藻饰，星河岁岁曜文章。断桥向午蟾方出，载月乘风更举觞。
同毛谊夫喻可中夜泛西湖
作者：陈起
朝代：宋

又復移舟践旧盟，喜随师友挹湖光。
一番雨势生秋意，几处蝉声送夕阳。
亭榭家家增藻饰，星河岁岁曜文章。
断桥向午蟾方出，载月乘风更举觞。
同清兄看猿
作者：陈起
朝代：宋

藜杖同僧扣，应门野叟闲。放他猿摘果，莫把白云关。
同清兄看猿
作者：陈起
朝代：宋

藜杖同僧扣，譍门野叟闲。
放他猿摘果，莫把白云关。
呈朱丛瑞
作者：陈起
朝代：宋
体裁：古风

囊中五色丝，拟将舜裳补。玉阶远于天，莫睹干戚舞。治朝足文物，一室自规矩。少贱人或欺，黔娄况贫窭。毋作饭牛歌，春滋夜来雨。
呜呜
作者：陈起
朝代：宋

呜呜画角悲，又复掩柴扉。夜月云千里，春城水四围。连宵灯报喜，几日鸟啼归。飞尽东郊絮，谁怜尚夹衣。
呜呜
作者：陈起
朝代：宋

呜呜画角悲，又復掩柴扉。
夜月云千里，春城水四围。
连宵灯报喜，几日鸟啼归。
飞尽东郊絮，谁怜尚夹衣。
咏琴上曹先生
作者：陈起
朝代：宋

清如雅操直如弦，此意于今久不传。月冷风高清禁地，只将古调奏钧天。
咏琴上曹先生
作者：陈起
朝代：宋

清如雅操直如絃，此意于今久不传。
月冷风高清禁地，只将古调奏钧天。
哭丹池王隐君
作者：陈起
朝代：宋

忆昔相逢初，一见即刮目。出处虽不齐，椒兰则同馥。论心到极处，情爱逾骨肉。十年传成癖，搰搰闭门读。高志尊所传，而肯曲从俗。抱此奇特操，平步可金玉。况复同窗友，槐庭秉钧轴。事有反所料，轩冕笑羁束。缙云邈千里，访道求辟谷。食枣怀安期，窃桃小方朔。平生精进心，自可登仙录。一著偶失算，九书无复续。洞霄有猿号，丹池无鹤浴。昨病失会葬，生刍东望哭。
哭丹池王隠君
作者：陈起
朝代：宋

忆昔相逢初，一见即刮目。
出处虽不齐，椒兰则同馥。
论心到极处，情爱逾骨肉。
十年传成癖，搰搰闭门读。
高志尊所传，而肯曲从俗。
抱此奇特操，平步可金玉。
况復同窗友，槐庭秉钧轴。
事有反所料，轩冕笑羁束。
缙云邈千里，访道求辟谷。
食枣怀安期，窃桃小方朔。
平生精进心，自可登仙录。
一着偶失算，九书无復续。
洞霄有猿号，丹池无鹤浴。
昨病失会葬，生刍东望哭。
唤渡
作者：陈起
朝代：宋
体裁：七言绝句

一帆又是过西陵，天正寒时雨欲冰。心地自平潮自险，回瞻绛阙认觚棱。
嘉平旦雪
作者：陈起
朝代：宋

天欲做奇事，清寒发化机。一云无不覆，万物尽同辉。水合渔烟暝，山空猎火微。夜窗歌七月，三叹及无衣。天一孕真精，裁成六出霙。大声闻竹折，空色助梅清。节壮毡甘齧，兵奇鹜自惊。男儿须事业，谩说剡舟明。
嘉平旦雪·其一
作者：陈起
朝代：宋
体裁：五言律诗

天欲做奇事，清寒发化机。一云无不覆，万物尽同辉。水合渔烟暝，山空猎火微。夜窗歌七月，三叹及无衣。
嘉平旦雪·其二
作者：陈起
朝代：宋

天一孕真精，裁成六出霙。
大声闻竹折，空色助梅清。
节壮毡甘囓，兵奇鹜自惊。
男儿须事业，谩说剡舟明。
嘉平旦雪·其二
作者：陈起
朝代：宋

天一孕真精，裁成六出霙。大声闻竹折，空色助梅清。节壮毡甘齧，兵奇鹜自惊。男儿须事业，谩说剡舟明。
圭示急须制作亭当喜成一绝
作者：陈起
朝代：宋

博古图中无此样，繄谁匠意巧胚胎。槐堂新送黄封酒，便可冲寒暖一杯。
圭示急须制作亭当喜成一绝
作者：陈起
朝代：宋

博古图中无此样，繄谁匠意巧胚胎。
槐堂新送黄封酒，便可衝寒暖一杯。
夜听诵太极西铭
作者：陈起
朝代：宋
体裁：七言律诗

六经宇宙包无际，消得斯文一贯穿。万水混茫潮约海，三辰焕烂斗分天。鸢鱼察理河洛后，金玉追章秦汉前。遥夜并听仍闇味，奎明谁敢第三篇。
夜诵
作者：陈起
朝代：宋

父子跏趺绝似僧，青灯一琖夜三更。
读残戴记儿将倦，山栗旋煨仍擘橙。
夜诵
作者：陈起
朝代：宋

父子跏趺绝似僧，青灯一盏夜三更。读残戴记儿将倦，山栗旋煨仍擘橙。
夜过西湖
作者：陈起
朝代：宋
体裁：七言绝句

鹊巢犹挂三更月，渔板惊回一片鸥。吟得诗成无笔写，蘸他春水画船头。
天台桐柏观李高士惠诗兼寄其游山纪咏一编且復见招予不能赴约敬次来韵以谢
作者：陈起
朝代：宋
体裁：五言律诗

景物写成编，清新人竞传。风轻花自若，雨骤鸟悽然。老我尘中累，多君物外仙。未能抛世虑，山馆借床眠。
奉酬竹溪陈史君新诗墨梅之贶
作者：陈起
朝代：宋

千里双鱼贲草堂，中藏瑰异夜腾光。兴因东阁增怀想，影落前荣不寄香。四韵休誇毛颖伎，几回曾误寿阳妆。感公意过兼金馈，惭乏琼琚展报襄。
奉酬竹溪陈史君新诗墨梅之贶
作者：陈起
朝代：宋

千里双鱼贲草堂，中藏瓌异夜腾光。
兴因东阁增怀想，影落前荣不寄香。
四韵休夸毛颖伎，几回曾误寿阳妆。
感公意过兼金馈，惭乏琼琚展报襄。
婚嫁
作者：陈起
朝代：宋
体裁：五言律诗

婚嫁债羁縻，何时是了期。每嗟身外累，无出女和儿。听漏寒无梦，添香夜有诗。沈沈澄万境，梅影月初移。
安晚先生贶以丹剂四种古调谢之
作者：陈起
朝代：宋

陈子一亩宫，居来七十年。当其春盛时，庭花发幽妍。转瞩长养天，青子垂檐前。秋收备百礼，冬享意则虔。年来风雨凌，垣倒壁四穿。上漏下卑湿，败隙遥瞻天。三生结施仁，睹此殊兴怜。舍以四条柱，俾之撑危颠。工师得大木，裁制精且专。尚欠栌与楣，况复栋与椽。再干大檀越，结此欢喜缘。
安晚先生贶以丹剂四种古调谢之
作者：陈起
朝代：宋

陈子一亩宫，居来七十年。
当其春盛时，庭花发幽妍。
转瞩长养天，青子垂檐前。
秋收备百礼，冬享意则虔。
年来风雨凌，垣倒壁四穿。
上漏下卑湿，败隙遥瞻天。
三生结施仁，睹此殊兴怜。
舍以四条柱，俾之撑危颠。
工师得大木，裁制精且专。
尚欠栌与楣，况復栋与椽。
再干大檀越，结此欢喜缘。
安晚先生送自赞太上感应篇帙首御题诸恶莫作众善奉行八字辅以佑圣像一轴两诗见意云
作者：陈起
朝代：宋

公衮殊相念，奇书寄布衣。此心才动处，万善要同归。本旨详敷衍，奎题重发挥。应怜蘧伯玉，投老始知非。稽首玄真像，当年助我军。龟蛇裨圣武，龙凤焕奎文。剑耸烧空焰，旗翻渡海云。上公传琬琰，分惠感慇勤。
安晚先生送自赞太上感应篇帙首御题诸恶莫作众善奉行八字辅以佑圣像一轴两诗见意云·其一
作者：陈起
朝代：宋

公衮殊相念，奇书寄布衣。此心才动处，万善要同归。本旨详敷衍，奎题重发挥。应怜蘧伯玉，投老始知非。
安晚先生送自赞太上感应篇帙首御题诸恶莫作众善奉行八字辅以佑圣像一轴两诗见意云·其一
作者：陈起
朝代：宋

公衮殊相念，奇书寄布衣。
此心纔动处，万善要同归。
本旨详敷衍，奎题重发挥。
应怜蘧伯玉，投老始知非。
安晚先生送自赞太上感应篇帙首御题诸恶莫作众善奉行八字辅以佑圣像一轴两诗见意云·其二
作者：陈起
朝代：宋

稽首玄真像，当年助我军。龟蛇裨圣武，龙凤焕奎文。剑耸烧空焰，旗翻渡海云。上公传琬琰，分惠感慇勤。
安晚先生送自赞太上感应篇帙首御题诸恶莫作众善奉行八字辅以佑圣像一轴两诗见意云·其二
作者：陈起
朝代：宋

稽首玄真像，当年助我军。
龟蛇裨圣武，龙凤焕奎文。
剑耸烧空焰，旗翻渡海云。
上公传琬琰，分惠感慇懃。
寄东斋
作者：陈起
朝代：宋

又复逢初度，尪羸异昔时。预愁临丙戌，所愿值天医。剪綵装茶果，裁笺荐寿卮。今年都告免，汤饼却相宜。
寄东斋
作者：陈起
朝代：宋

又復逢初度，尪羸异昔时。
预愁临丙戌，所愿值天医。
翦綵装茶果，裁笺荐寿卮。
今年都告免，汤餠却相宜。
寄刘茂实
作者：陈起
朝代：宋

送君登广陌，杨柳正依依。别后人应老，庭前叶又飞。闯檐迎过雁，无语立斜晖。还忆西楼月，云寒白雪微。
寄刘茂实
作者：陈起
朝代：宋

送君登广陌，杨柳正依依。
别后人应老，庭前叶又飞。
闯檐迎过鴈，无语立斜晖。
还忆西楼月，云寒白雪微。
寄彭勿庵
作者：陈起
朝代：宋

一片巴江月，移辉到庾梅。
孤山春事早，疎影望东回。
寄彭勿庵
作者：陈起
朝代：宋

一片巴江月，移辉到庾梅。孤山春事早，疏影望东回。
寄汪起潜签判
作者：陈起
朝代：宋
体裁：古风

飞云起伏龙，大鹏运以风。风云一朝会，前塞今乃通。敛翼贤景略，时哉使其逢。腰钱与骑鹤，事或有适同。青门瓜吹香，绿水莲泛红。人物王谢家，风雅眼底空。参画耸台府，宜护碧纱笼。鄱江万折东，独鹗摩苍穹。浮图快一掷，归骑先宾鸿。
寄题当湖隐渌亭
作者：陈起
朝代：宋

曲径一亭幽，三十六水聚。檐影接波光，蝉声入秋思。开薸静看云，爱月懒种树。濠上意如何，疏钟烟外寺。
寄题当湖隠渌亭
作者：陈起
朝代：宋

曲径一亭幽，三十六水聚。
檐影接波光，蝉声入秋思。
开薸静看云，爱月懒种树。
濠上意如何，疎钟烟外寺。
寒吹
作者：陈起
朝代：宋

寒吹西轩入，罘罳设座隅。腰围同沈约，指爪类麻姑。静卧毡三叠，清斋饭一盂。晓来香满室，岩桂侈瓶炉。
寒吹
作者：陈起
朝代：宋

寒吹西轩入，罘罳设座隅。
腰围同沈约，指爪类麻姑。
静卧毡三迭，清斋饭一盂。
晓来香满室，岩桂侈缾鑪。
对菊有怀东园
作者：陈起
朝代：宋

青女凌波楚江冷，庭前一叶鸣金井。砧杵谁家试夹衣，西风搅碎芦花影。呼童折取篱下金，旋汲山泉注古瓶。细哦七字延秋色，寒香似欠东园清。江上子牟怀魏阙，离情一动肠千结。急呼斗酒破霜螯，楚月不碍西湖月。
对菊有怀东园
作者：陈起
朝代：宋

青女凌波楚江冷，庭前一叶鸣金井。
砧杵谁家试夹衣，西风搅碎芦花影。
呼童折取篱下金，旋汲山泉注古缾。
细哦七字延秋色，寒香似欠东园清。
江上子牟怀魏阙，离情一动肠千结。
急呼斗酒破霜螯，楚月不碍西湖月。
寿乔枢密
作者：陈起
朝代：宋
体裁：古风

明明我周王，四国文德抚。昭假天所监，时生仲山甫。训仪系力式，刚柔不茹吐。一片翼翼心，冰霜映西府。凉秋九月朔，玉箫紫鸾舞。惟昴昔孕萧，眉寿今颂鲁。千载庆风云，色丝期衮补。
寿大丞相安晚先生
作者：陈起
朝代：宋

嵯峨补陀山，下视海水流。
风波定以梢，稳稳济川舟。
皇穹佑炎祚，黍稌庆有秋。
繄谁致此祥，上相今伊周。
赫赫命世贤，师道辅前旒。
暨汤同格天，康济仰庙谋。
向来三边尘，化作和气游。
横戈枕月戍，击壤歌西畴。
小春明日是，泰阶射斗牛。
见说老人星，交曜光九州。
宣劝下紫宸，雕盘罗珍羞。
北禁诏墨香，昌炽颂鲁侯。
鲰生戴厚恩，一诗何能酬。
拟办八千首，从今岁岁投。
寿大丞相安晚先生
作者：陈起
朝代：宋

嵯峨补陀山，下视海水流。风波定以梢，稳稳济川舟。皇穹祐炎祚，黍稌庆有秋。繄谁致此祥，上相今伊周。赫赫命世贤，师道辅前旒。暨汤同格天，康济仰庙谋。向来三边尘，化作和气游。横戈枕月戍，击壤歌西畴。小春明日是，泰阶射斗牛。见说老人星，交曜光九州。宣劝下紫宸，雕盘罗珍羞。北禁诏墨香，昌炽颂鲁侯。鲰生戴厚恩，一诗何能酬。拟办八千首，从今岁岁投。
寿楼监丞
作者：陈起
朝代：宋

十洲三岛日月长，殷红软紫秋更香。银河倒浸珊瑚冷，十二楼高玉露瀼。九老仙都在何许，缥缈五云鸾对舞。璇台宝榭居者谁，乃是仙翁宣献府。芙蓉为城桂为房，商盘周鼎东西厢。牙签漆玉纷宝墨，未数人间集古堂。中有一仙炯双目，清于秋月温如玉。尽得仙翁肘后传，千古韦经播馀馥。环佩锵锵侍玉墀，补天妙手帝所知。三十六宫焕王度，涉笔五工劳设施。八极遨游思汗漫，山川先向峨眉玩。江风千里月一轮，亟上崚嶒快分半。风烟入兴知几诗，凤鸣鹍化今其时。是谁纪德道旁石，重见邦人歌海沂。登龙元是当年客，再遇江城头尽白。怀思每与阿戎谈，清赏敢忘今阮籍。双星佳会又兼旬，崧高此日曾生申。东楼瑞彩接南极，长生箓镂黄金文。和仲吹商酌璇斗，白苧西风小垂手。幅巾醉倚漆园椿，人比灵椿更长久。我公自是天上人，商之霖雨虞卿云。姑溪父老不余听，谓是圣宋之景星。
寿楼监丞
作者：陈起
朝代：宋

十洲三岛日月长，殷红软紫秋更香。
银河倒浸珊瑚冷，十二楼高玉露瀼。
九老仙都在何许，缥缈五云鸾对舞。
璇台宝榭居者谁，乃是仙翁宣献府。
芙蓉为城桂为房，商盘周鼎东西厢。
牙籤漆玉纷宝墨，未数人间集古堂。
中有一仙炯双目，清于秋月温如玉。
尽得仙翁肘后传，千古韦经播余馥。
环佩锵锵侍玉墀，补天妙手帝所知。
三十六宫焕王度，涉笔五工劳设施。
八极遨游思汗漫，山川先向峨眉翫。
江风千里月一轮，亟上崚嶒快分半。
风烟入兴知几诗，凤鸣鵾化今其时。
是谁纪德道旁石，重见邦人歌海沂。
登龙元是当年客，再遇江城头尽白。
怀思每与阿戎谈，清赏敢忘今阮籍。
双星佳会又兼旬，崧高此日曾生申。
东楼瑞彩接南极，长生箓镂黄金文。
和仲吹商酌璇斗，白苎西风小垂手。
幅巾醉倚漆园椿，人比灵椿更长久。
我公自是天上人，商之霖雨虞卿云。
姑溪父老不余听，谓是圣宋之景星。
寿礼部乔文昌
作者：陈起
朝代：宋

璇杓西揭将指乾，商飙万里清无边。亭亭东岘耸苍玉，双溪露净银河鲜。天应敛此山川气，九秋蕴作人间瑞。当年宝婺所宝何，今日我公廊庙器。秘殿吾伊坟典光，粲然礼乐隆周王。满怀献纳琅玕露，笔底璠玙金匮香。晚节黄花清上苑，雍雍宗祀仪将蒇。星辰直上复声隆，看踵台司调玉铉。抱琴江皋客影单，四年指下不成弹。瓠巴一曲西风递，请听双溪之水声潺潺。舂崖漱石鸣湍玉，带月泠泠下溪曲。须臾岘首片云生，雨杂寒泉座飞瀑。山清波明公与溪山一样清，康宁千龄遥祝寿山福海之高深。
寿礼部乔文昌
作者：陈起
朝代：宋

璇杓西揭将指干，商飙万里清无边。
亭亭东岘耸苍玉，双溪露凈银河鲜。
天应敛此山川气，九秋藴作人间瑞。
当年宝婺所宝何，今日我公廊庙器。
秘殿吾伊坟典光，粲然礼乐隆周王。
满怀献纳琅玕露，笔底璠玙金匮香。
晚节黄花清上苑，雝雝宗祀仪将蒇。
星辰直上復声隆，看踵台司调玉铉。
抱琴江皋客影单，四年指下不成弹。
瓠巴一曲西风递，请听双溪之水声潺潺。
舂崖漱石鸣湍玉，带月泠泠下溪曲。
须臾岘首片云生，雨杂寒泉座飞瀑。
山清波明公与溪山一样清，康宁千龄遥祝寿山福海之高深。
履斋先生下颁参附往体以谢
作者：陈起
朝代：宋

有客号奚毒，西来自赤水。外负炎炎气，内存温粹美。当年杨天惠，夸大不绝齿。解后段氏子，即之殊可喜。却邪乃素心，调中古无比。世仰大医王，民瘼咨朝市。二子愿托身，赴汤任驱使。兴怜维摩老，遣前护衰毁。病魔亟退舍，怡然得安垒。缅想蓄牛溲，陋哉子韩子。既非瞑眩剂，厥疾无瘳理。一念卫生恩，百拜额加子。
履斋先生下颁参附往体以谢
作者：陈起
朝代：宋

有客号奚毒，西来自赤水。
外负炎炎气，内存温粹美。
当年杨天惠，夸大不绝齿。
解后段氏子，即之殊可喜。
却邪乃素心，调中古无比。
世仰大医王，民瘼咨朝市。
二子愿託身，赴汤任驱使。
兴怜维摩老，遣前护衰毁。
病魔亟退舍，怡然得安垒。
缅想蓄牛溲，陋哉子韩子。
既非瞑眩剂，厥疾无瘳理。
一念卫生恩，百拜额加子。
庚戌秋作
作者：陈起
朝代：宋

甲辰迤逦至今年，药灶殊劳日夕煎。血气任他销与铄，向来诗骨已成仙。
庚戌秋作
作者：陈起
朝代：宋

甲辰迤逦至今年，药竈殊劳日夕煎。
血气任他销与铄，向来诗骨已成仙。
怀三山友人
作者：陈起
朝代：宋
体裁：五言律诗

春前深惜别，病后政无诗。青又生菱角，红应熟荔枝。鱼甘宾席暖，风逆客帆迟。徒结连宵梦，邮音负所期。
所适
作者：陈起
朝代：宋
体裁：古风

钓鳌东海头，经春醉一舟。西溪拗罾人，小鲜终日求。
挽宣教郎新差通判庆元府王琮
作者：陈起
朝代：宋

前月相过了无恙，小窗画卷手亲开。不知翁作仙游去，忽见儿封圹记来。寂寂芸居香不断，悽悽松坞韵堪哀。客中为洒秋风泪，尚想吟魂绕夜台。
挽宣教郎新差通判庆元府王琮
作者：陈起
朝代：宋

前月相过了无恙，小窗画卷手亲开。
不知翁作仙游去，忽见儿封圹记来。
寂寂芸居香不断，悽悽松坞韵堪哀。
客中为洒秋风泪，尚想吟魂遶夜台。
挽林夫人
作者：陈起
朝代：宋

懿德遐龄世所尊，浓熏班马到诸孙。
疏荣花诰加宏邑，赐第兰阶侈异恩。
了了三乘言外趣，如如一性定中存。
鱼轩应向西方去，知在莲花第几根。
挽林夫人
作者：陈起
朝代：宋

懿德遐龄世所尊，浓薰班马到诸孙。疏荣花诰加宏邑，赐第兰阶侈异恩。了了三乘言外趣，如如一性定中存。鱼轩应向西方去，知在莲花第几根。
挽梅屋
作者：陈起
朝代：宋

桐阴吟社忆当年，别后攀梅结数椽。湖海有声推逸韵，弓旌不至叹遗贤。儿收残稿能传业，自志平生不愧天。航便双鱼无复得，夹山西望泪潺湲。
挽梅屋
作者：陈起
朝代：宋

桐阴吟社忆当年，别后攀梅结数椽。
湖海有声推逸韵，弓旌不至叹遗贤。
儿收残稿能传业，自志平生不愧天。
航便双鱼无復得，夹山西望泪潺湲。
旧居有怀
作者：陈起
朝代：宋
体裁：古风

粲粲高阳裔，浩气凌华星。当春拟判花，投老身如萍。抱瑟东乘桴，寂寥扉昼扃。海雾尚沾袂，北窗从雨零。
旧挽汪隐君
作者：陈起
朝代：宋

栖志浮云小万钟，带经高垄度春风。义方莫问当年事，十五男儿识阿戎。遗碣钻辞掩夜台，脩文空叹逞馀才。鹿坡明月成惆怅，不见高人自往来。
旧挽汪隐君·其二
作者：陈起
朝代：宋

遗碣钻辞掩夜台，脩文空叹逞馀才。鹿坡明月成惆怅，不见高人自往来。
旧挽汪隠君·其一
作者：陈起
朝代：宋
体裁：七言绝句

栖志浮云小万钟，带经高垄度春风。义方莫问当年事，十五男儿识阿戎。
旧挽汪隠君·其二
作者：陈起
朝代：宋

遗碣钻辞掩夜台，修文空叹逞余才。
鹿坡明月成惆怅，不见高人自往来。
旧题隐者壁一绝
作者：陈起
朝代：宋

妻嗔山犬践园蔬，儿钓溪鱼喂鹤雏。总道村居无外事，有人庭下索诗逋。
旧题隠者壁一绝
作者：陈起
朝代：宋

妻嗔山犬践园蔬，儿钓溪鱼餧鹤雏。
总道村居无外事，有人庭下索诗逋。
明远阁
作者：陈起
朝代：宋

风捲疎烟远岫分，天开一镜皎无云。
衰荷摇落汀洲晚，犹舞余香坠茜裙。
明远阁
作者：陈起
朝代：宋

风捲疏烟远岫分，天开一镜皎无云。衰荷摇落汀洲晚，犹舞馀香坠茜裙。
晓寒即事
作者：陈起
朝代：宋

芳意迢迢客梦閒，乱红飞尽晓泥乾。薄罗尚怯馀寒在，一阵东风剪牡丹。
晓寒即事
作者：陈起
朝代：宋

芳意迢迢客梦閒，乱红飞尽晓泥干。
薄罗尚怯余寒在，一阵东风剪牡丹。
曝背
作者：陈起
朝代：宋
体裁：五言律诗

曝背向梅边，清闲且信缘。篱疏编荻补，帘断索麻联。道在贫何虑，天高听不偏。案头诗几卷，肠断鹡鸰篇。
月下闻桂花
作者：陈起
朝代：宋
体裁：七言绝句

一庭人静月当空，桂不多花细细风。香露滴衣凉似水，恍然移下广寒宫。
望晓
作者：陈起
朝代：宋

要知筋力衰多少，一觉才回常了了。邻钟无奈五更何，望断窗纱不能晓。
望晓
作者：陈起
朝代：宋

要知筋力衰多少，一觉纔回常了了。
邻钟无奈五更何，望断窗纱不能晓。
朝宗馈食且復招饮
作者：陈起
朝代：宋
体裁：五言律诗

相亲逾骨肉，何以结情深。下箸觉可口，同盘还上心。拨灰君句就，曝背我寒侵。屡有梅窗约，行将共晚斟。
杂言送歙研广香与友人有怀杨校书幼度
作者：陈起
朝代：宋

我有龙尾双槽之研，肌润而若沐空濛。旧藏古香氤氲，来自广之东。多君博雅，举以为赠，三嗅而抹月批风。要若镕金加万佛经上，更须滴露点四圣书中。往昔浓薰怀太史，而今一瓣为南丰。藜光下照人何在，閤下闲花馥旧丛。
杂言送歙研广香与友人有怀杨校书幼度
作者：陈起
朝代：宋

我有龙尾双槽之研，肌润而若沐空蒙。
旧藏古香氤氲，来自广之东。
多君博雅，举以为赠，三嗅而抹月批风。
要若镕金加万佛经上，更须滴露点四圣书中。
往昔浓熏怀太史，而今一瓣为南丰。
藜光下照人何在，閤下闲花馥旧丛。
束起
作者：陈起
朝代：宋
体裁：七言绝句

束起仙翁肘后经，且参思邈枕中吟。夜来独卧寒无寐，忆杀黄紬旧破衾。
枕上
作者：陈起
朝代：宋

病与仇谋酒作成，药炉又复伴深更。邻钟自是常时听，才到霜天分外清。
枕上
作者：陈起
朝代：宋

病与仇谋酒作成，药炉又復伴深更。
邻钟自是常时听，纔到霜天分外清。
梅花怨为汪耘业赋
作者：陈起
朝代：宋
体裁：七言绝句

峥嵘岁事春将至，寂寞梅花雪失期。独有垂杨伴幽怨，岂堪临水折长枝。
梅谷毛应麟画梅
作者：陈起
朝代：宋
体裁：七言律诗

生平只为爱梅看，故喜春风上笔端。短轴携来新茧密，横枝化作老龙蟠。瘦于影落蟾波夜，清似香飘雪岭寒。拟贴曲屏圆好梦，苦吟依旧错凭栏。
楷书歌赠人
作者：陈起
朝代：宋

大哉易画包牺生，鸟迹科斗相继永。
六体中间亦湮昧，次仲楷到钟王精。
献捷之表最近古，庄正如持干戚舞。
黄庭字字能通神，强弓千挽筋力均。
宝书遥遥名不朽，正法欧虞远能守。
后生不作诸老亡，睹君笔法得仙手。
况君变格睨逸少，秋霁凭高森晚照。
须知伯英到极工，中存楷则方入妙。
我初不识君，见君石上文。
从今便着青眼视，王谢庭前佳子弟。
才能素所喜，喜极为君歌。
君今弱冠不可那，更后十年当君何。
楷书歌赠人
作者：陈起
朝代：宋

大哉易画包牺生，鸟迹科斗相继永。六体中间亦湮昧，次仲楷到钟王精。献捷之表最近古，庄正如持干戚舞。黄庭字字能通神，强弓千挽筋力均。宝书遥遥名不朽，正法欧虞远能守。后生不作诸老亡，睹君笔法得仙手。况君变格睨逸少，秋霁凭高森晚照。须知伯英到极工，中存楷则方入妙。我初不识君，见君石上文。从今便著青眼视，王谢庭前佳子弟。才能素所喜，喜极为君歌。君今弱冠不可那，更后十年当君何。
次黄伯厚惠纸衾韵
作者：陈起
朝代：宋
体裁：七言绝句

冷浸溪藤松下月，密缄远寄袁安雪。忍蹴茸茸一径毡，依约江行晓时节。
止酒示圭
作者：陈起
朝代：宋
体裁：七言绝句

一病杯中物致危，翰林何事酷耽之。酒经若果通仙道，不向青山立断碑。
武兄惠药
作者：陈起
朝代：宋

昔人馈药不敢尝，未达寒温良毒旨。
朝来剥啄客问病，宝剂盈奁意何侈。
便当三咽答殷勤，儿欲先尝还且止。
平生结交结以心，岂有鸩人羊叔子。
多君相济义薄云，友道綫绝今振起。
绿阴庭院趁清和，抖擞精神迎药喜。
武兄惠药
作者：陈起
朝代：宋

昔人馈药不敢尝，未达寒温良毒旨。朝来剥啄客问病，宝剂盈奁意何侈。便当三咽答殷勤，儿欲先尝还且止。平生结交结以心，岂有鸩人羊叔子。多君相济义薄云，友道线绝今振起。绿阴庭院趁清和，抖擞精神迎药喜。
汎湖纪所遇
作者：陈起
朝代：宋

六桥莺花春色浓，十年情绪药裹中。笔床茶灶尘土积，为君拂拭临东风。可笑衰翁不自忖，少年场中分险韵。画舸轻移柳线迎，侈此清游逢道韫。铢衣飘飘凌绿波，翡翠压领描新荷。雍容肯就文字饮，乌丝细染还轻哦。一杯绝类阳关酒，流水高山意何厚。曲未终兮袂已扬，一目归鸦噪栖柳。
汪夫人筵上口号
作者：陈起
朝代：宋

今朝王母宴西池，葱茜祥烟霭绣帷。坐摘蟠桃华寿席，行看丹桂发孙枝。鱼轩锦毂花千叠，鸾诰金铃络四垂。好是殷勤千岁祝，老莱先酌后门楣。
汪夫人筵上口号
作者：陈起
朝代：宋

今朝王母讌西池，葱蒨祥烟霭绣帷。
坐摘蟠桃华寿席，行看丹桂发孙枝。
鱼轩锦毂花千迭，鸾诰金铃络四垂。
好是殷勤千岁祝，老莱先酌后门楣。
汪起潜谢送唐诗用韵再送刘沧小集
作者：陈起
朝代：宋

二年不觌盂山贤，戍客打门惊幽禅。
手持姑溪之双鲤，中藏片玉龙鸾镌。
弘璧天球匠意古，未数大历郎与钱。
自非仙蜕得灵骨，何以坐拍洪崖肩。
秋高约我西湖边，是时抱衾借枕眠。
未赓疎影暗香句，且继寒泉秋菊篇。
箧中尚有诗一编，持赠虽微意则虔。
锦段料应重下剪，向来清思涌如泉。
汪起潜谢送唐诗用韵再送刘沧小集
作者：陈起
朝代：宋

二年不觌盂山贤，戍客打门惊幽禅。手持姑溪之双鲤，中藏片玉龙鸾镌。弘璧天球匠意古，未数大历郎与钱。自非仙蜕得灵骨，何以坐拍洪崖肩。秋高约我西湖边，是时抱衾借枕眠。未赓疏影暗香句，且继寒泉秋菊篇。箧中尚有诗一编，持赠虽微意则虔。锦段料应重下剪，向来清思涌如泉。
泛湖纪所遇
作者：陈起
朝代：宋

六桥鶑花春色浓，十年情绪药裹中。
笔床茶竈尘土积，为君拂拭临东风。
可笑衰翁不自忖，少年场中分险韵。
画舸轻移柳线迎，侈此清游逢道韫。
铢衣飘飘凌绿波，翡翠压领描新荷。
雍容肯就文字饮，乌丝细染还轻哦。
一杯绝类阳关酒，流水高山意何厚。
曲未终兮袂已扬，一目归鸦噪栖柳。
洪扇赠别芮通父
作者：陈起
朝代：宋
体裁：古风

春冰幕千丝，我箑美无度。习习南浦秋，受藏忆袭护。之子思吴鳞，触热遥问津。举箑寄薄劣，却暑兼障尘。荆榛道崎岖，轻车宜徐徐。戴星秣骊驹，未午投林庐。酌月重来期，名言毋重违。自嗟君是客，忍赋别离诗。
消遣
作者：陈起
朝代：宋
体裁：七言绝句

夜雨生寒换夹衣，形臞貌悴叹衰迟。病中何物能消遣，一榻揩摩十载诗。
游禹庙
作者：陈起
朝代：宋
体裁：五言律诗

何期来此地，重谒告成祠。菲饮泉堪酌，桐棺事莫知。蟾分丹桂影，龙矫老松枝。拂石寻遗字，苔荒大业碑。
湖上即事
作者：陈起
朝代：宋

波光山色两盈盈，短策青鞋信意行。葑草烟开遥认鹭，柳条春早未藏莺。谁家艳饮歌初歇，有客孤舟笛再横。风景无穷吟莫尽，且将酩酊乐浮生。
湖上即事
作者：陈起
朝代：宋

波光山色两盈盈，短策青鞋信意行。
葑草烟开遥认鹭，柳条春早未藏鶑。
谁家艳饮歌初歇，有客孤舟笛再横。
风景无穷吟莫尽，且将酩酊乐浮生。
湖上曲
作者：陈起
朝代：宋

秋韆索外阑干侧，一曲凝云花影直。
玉瓶风暖醉忘归，春水不分杨柳色。
湖上曲
作者：陈起
朝代：宋

鞦韆索外阑干侧，一曲凝云花影直。玉瓶风暖醉忘归，春水不分杨柳色。
灯花戏简西邻
作者：陈起
朝代：宋

西邻逸韵偕秋清，瑶琴曾许月下听。神驰吟境日复日，金飙转矣寒此盟。昨夕相逢再有约，六花飞时湖上行。短檠不密泄此意，煇煌粟粟攒金英。鬨堂一笑前未睹，信手閒阅灯花经。一主饮席设林麓，一主盍簪获良朋。便欲笺天檄滕六，银杯逐马快此情。晓来喜见万瓦白，乃是天宇清霜明。得非分薄误灯花，还复灯花戏老兄。
灯花戏简西邻
作者：陈起
朝代：宋

西邻逸韵偕秋清，瑶琴曾许月下听。
神驰吟境日復日，金飈转矣寒此盟。
昨夕相逢再有约，六花飞时湖上行。
短檠不密泄此意，辉煌粟粟攒金英。
鬨堂一笑前未睹，信手閒阅灯花经。
一主饮席设林麓，一主盍簪获良朋。
便欲笺天檄滕六，银杯逐马快此情。
晓来喜见万瓦白，乃是天宇清霜明。
得非分薄误灯花，还復灯花戏老兄。
留题天乐寓张氏湖亭
作者：陈起
朝代：宋
体裁：七言绝句

沉水香销一局棋，客来浅酌旋分题。画栏占得春多少，帘捲东风日未西。
病中偶成
作者：陈起
朝代：宋
体裁：古风

平生谨樽酒，投老更齐圣。优游接嘉宾，能使百忧屏。可怜陶士行，饮少亦致病。丰下改旧容，浮采满青镜。升降气失常，医经云上盛。亟试黄昏汤，要期勿药庆。朝来觉清爽，临窗发幽咏。
真静馈新茶菰乾黄独乳酪约葵窗适安共享适安不赴葵窗诗来道谢次韵答之兼呈真静适安
作者：陈起
朝代：宋

千载靖节翁，秫向公田种。万钟于我何，肯恋五斗俸。长歌归去来，田园聊自奉。高蹈世莫俦，器局小管仲。嗟余昧于时，退思心每痛。世人不我知，小畦亲抱瓮。唯有竹宫仙，时复致一供。四清山中珍，凡目为之动。黄独前未识，勿诮仲宣憃。春茗摘新芽，秋菰怀旧葑。江南贵乳酪，此意兼金重。得君同下箸，诗来再三讽。韵意两相高，文史叹足用。续貂愧狗尾，敢与贤者共。语奚较工拙，年来此心纵。软饱黑甜馀，无复春草梦。可人招不来，属篇亟持送。
真静馈新茶菰干黄独乳酪约葵窗适安共享适安不赴葵窗诗来道谢次韵答之兼呈真静适安
作者：陈起
朝代：宋

千载靖节翁，秫向公田种。
万钟于我何，肯恋五斗俸。
长歌归去来，田园聊自奉。
高蹈世莫俦，器局小管仲。
嗟余昧于时，退思心每痛。
世人不我知，小畦亲抱瓮。
唯有竹宫仙，时復致一供。
四清山中珍，凡目为之动。
黄独前未识，勿诮仲宣憃。
春茗摘新芽，秋菰怀旧葑。
江南贵乳酪，此意兼金重。
得君同下箸，诗来再三讽。
韵意两相高，文史叹足用。
续貂愧狗尾，敢与贤者共。
语奚较工拙，年来此心纵。
软饱黑甜余，无復春草梦。
可人招不来，属篇亟持送。
秋夜怀康节
作者：陈起
朝代：宋
体裁：七言律诗

无眠辗转听更残，心绪如丝起万端。煎药炉边童梦晓，读书檠下妇纫寒。狻猊断火香犹婉，促织催秋袂怯单。愿子大贤康节语，此情于我一般般。
秋怀
作者：陈起
朝代：宋
体裁：七言绝句

又见街头卖紫茱，老怀扰扰类催租。客来喜得吴江纸，欲写新吟一字无。
秋步吴济川别业
作者：陈起
朝代：宋
体裁：五言律诗

闻逐秋云去，东西任所如。偶过扬子宅，尽见邺侯书。疏竹难藏鹤，清流可数鱼。隔墙秋更迥，残柳夕阳初。
第三桥诗
作者：陈起
朝代：宋
体裁：七言绝句

梅花雪岸去舟单，茅屋水田白鹭寒。好景几回吟不得，重来无语立阑干。
答熟庵
作者：陈起
朝代：宋

昨宵约月临西池，冰蟾不至鹑火飞。归来一室白于昼，乃是新诗光陆离。当年应剖琼蚌腹，不然何以明于烛。细窥字字欲走盘，三复庵名悟圆熟。一片情田万古耕，有年能得几书经。小疵终是未全稔，孰若先生耨穫精。南窗寄傲遂初欲，移石畦兰更纫菊。茶烟细杂玉炉沉，研影净涵金井渌。林下今才见一人，却疑图任思旧臣。自昔东山岂终隐，似闻鸾诏下苍旻。
答熟庵
作者：陈起
朝代：宋

昨宵约月临西池，冰蟾不至鹑火飞。
归来一室白于昼，乃是新诗光陆离。
当年应剖琼蚌腹，不然何以明于烛。
细窥字字欲走盘，三復庵名悟圆熟。
一片情田万古耕，有年能得几书经。
小疵终是未全稔，孰若先生耨穫精。
南窗寄傲遂初欲，移石畦兰更纫菊。
茶烟细杂玉炉沉，研影凈涵金井渌。
林下今纔见一人，却疑图任思旧臣。
自昔东山岂终隠，似闻鸾诏下苍旻。
答赵章泉
作者：陈起
朝代：宋
体裁：五言律诗

新诗将远意，千里附文鳞。清响蝉嘘露，高閒鹤卧云。但知耕野水，不暇问朝绅。剩欲陪颜笑，凄凉吴楚分。
纸帐送梅屋小诗戏之
作者：陈起
朝代：宋

十幅溪藤皱縠纹，梅花梦裏閟氤氲。
裴航莫作瑶台想，约取希夷共白云。
纸帐送梅屋小诗戏之
作者：陈起
朝代：宋

十幅溪藤皱縠纹，梅花梦里閟氤氲。裴航莫作瑶台想，约取希夷共白云。
罢酒
作者：陈起
朝代：宋

罢酒寻花涉断矶，颠跻犹复强褰衣。可怜醉眼无分别，却把旁边柳折归。
罢酒
作者：陈起
朝代：宋

罢酒寻花涉断矶，颠跻犹復强褰衣。
可怜醉眼无分别，却把旁边柳折归。
羊羔酒呈朱丛瑞
作者：陈起
朝代：宋
体裁：古风

前坡风雨夕，髯奴恶颠怪。衔林幻金波，滟滟玉船载。雪边春意回，风味几鹅儿。若与曹瞒说，翻樽左慈慈。
翛然
作者：陈起
朝代：宋

向来莲社本遗荣，勾引渊明造道场。
梵叶翻残空佛印，念珠持久现圆光。
秋花依约生凉意，暑雨微茫送夕阳。
客退饭余无箇事，翛然一枕到羲皇。
翛然
作者：陈起
朝代：宋

向来莲社本遗荣，勾引渊明造道场。梵叶翻残空佛印，念珠持久现圆光。秋花依约生凉意，暑雨微茫送夕阳。客退饭馀无个事，翛然一枕到羲皇。
耘业许印章四韵叩之
作者：陈起
朝代：宋

近因稚子传来意，知许衰翁两印章。字画莫教凡手刻，形模当取古人长。六书今独行秦峄，三体空闻设汉庠。后世阳冰能复古，未知何日寄文房。
耘业许印章四韵叩之
作者：陈起
朝代：宋

近因稚子传来意，知许衰翁两印章。
字画莫教凡手刻，形模当取古人长。
六书今独行秦峄，三体空闻设汉庠。
后世阳冰能復古，未知何日寄文房。
胡季怀有诗约羣从为秋泉之集辄以山果助筵戏作二迭·其一
作者：陈起
朝代：宋

近诗通谱江西社，新酿搀先天下秋。
已许眼中窥一豹，可容杯裏散千忧。
胡季怀有诗约羣从为秋泉之集辄以山果助筵戏作二迭·其二
作者：陈起
朝代：宋

君家香醪蜜不如，试投桃李望瑶琚。
敢夸所无易所有，潘郎一出果盈车。
脩父知县万里寄诗久未能答午枕梦见之觉而有答
作者：陈起
朝代：宋

梦觉疏蝉韵更凄，阑干曲曲柳阴移。吴蚕蜀茧缲千尺，一种愁机两处丝。
芸隐再和复用以酬
作者：陈起
朝代：宋

大藏五千卷，斋沐启宝函。强名禅教律，心了一一谙。向来曾乞食，此味醍醐甘。拈花饮先笑，意会不待谈。芸隐抱奇伟，未可论苦空。吾皇乐询道，日御赋政宫。会看召严徐，敷奏陛殿中。鸣靴踏龙尾，岂久莲依红。
芸隐再和复用以酬·其二
作者：陈起
朝代：宋

芸隐抱奇伟，未可论苦空。吾皇乐询道，日御赋政宫。会看召严徐，敷奏陛殿中。鸣靴踏龙尾，岂久莲依红。
芸隐提管诗来依韵奉答
作者：陈起
朝代：宋

君诗如梅花，将尽春意函。一枝漏泄处，踏雪寒曾谙。肯践桃李场，溪山还自甘。破玉暗香度，似亲夷甫谈。我诗如折桐，经霜为一空。尚可亲时髦，托根日华宫。莫谓背于时，会在春风中。小雨洒清明，又是一番红。
芸隐提管诗来依韵奉答·其二
作者：陈起
朝代：宋

我诗如折桐，经霜为一空。尚可亲时髦，托根日华宫。莫谓背于时，会在春风中。小雨洒清明，又是一番红。
芸隠再和復用以酬·其一
作者：陈起
朝代：宋
体裁：古风

大藏五千卷，斋沐启宝函。强名禅教律，心了一一谙。向来曾乞食，此味醍醐甘。拈花饮先笑，意会不待谈。
芸隠再和復用以酬·其二
作者：陈起
朝代：宋

芸隠抱奇伟，未可论苦空。
吾皇乐询道，日御赋政宫。
会看召严徐，敷奏陛殿中。
鸣靴踏龙尾，岂久莲依红。
芸隠提管诗来依韵奉答·其一
作者：陈起
朝代：宋
体裁：古风

君诗如梅花，将尽春意函。一枝漏泄处，踏雪寒曾谙。肯践桃李场，溪山还自甘。破玉暗香度，似亲夷甫谈。
芸隠提管诗来依韵奉答·其二
作者：陈起
朝代：宋

我诗如折桐，经霜为一空。
尚可亲时髦，託根日华宫。
莫谓背于时，会在春风中。
小雨洒清明，又是一番红。
葵窗送酒
作者：陈起
朝代：宋

久藏斗酒谋诸妇，婢子仓皇错授酰。
解后芸居初止酒，小厨海错旋开泥。
葵窗送酒
作者：陈起
朝代：宋

久藏斗酒谋诸妇，婢子仓皇错授醯。解后芸居初止酒，小厨海错旋开泥。
薄命
作者：陈起
朝代：宋
体裁：五言律诗

薄命畏庚金，那逢阉茂临。一尊花下饮，半载药边吟。食味同玄酒，形骸类槁林。但存元气在，会见绿成阴。
薄暮
作者：陈起
朝代：宋
体裁：五言绝句

寂寥谁作侣，耿耿一寒釭。薄暮西风急，呼童掩却窗。
西兴道间
作者：陈起
朝代：宋
体裁：七言绝句

此心只欲与民安，不要人知道有官。顾得簥来虽是小，买他船去却须宽。
观张也愚作草圣
作者：陈起
朝代：宋

髯张学书双鬓白，余子百驾终莫及。
晓兔经霜湘竹寒，秋蛇引露剡藤湿。
拙时每向巧中生，圣处更从颠裏入。
素鹅春昼厌栏时，绿水波重竹风急。
观张也愚作草圣
作者：陈起
朝代：宋

髯张学书双鬓白，馀子百驾终莫及。晓兔经霜湘竹寒，秋蛇引露剡藤湿。拙时每向巧中生，圣处更从颠里入。素鹅春昼厌栏时，绿水波重竹风急。
观羊吟
作者：陈起
朝代：宋

拂石坐秋绿，寓目山之阳。有白类积雪，谁放前村羊。冗蹄求一饱，寒草嚼峁藏。日晚山下路，西风吹稻香。
观羊吟
作者：陈起
朝代：宋
体裁：古风

拂石坐秋绿，寓目山之阳。有白类积雪，谁放前村羊。冗蹄求一饱，寒草嚼昂藏。日晚山下路，西风吹稻香。
谒阳明洞天
作者：陈起
朝代：宋

羁游何事复来东，岂是三生太史公。舞鹤台空丹蜕井，见龙坛古瑞名宫。石帆酒瓮遗秦迹，玉简金书閟禹功。万壑松风秋愈壮，直将幽意问穹隆。
谒阳明洞天
作者：陈起
朝代：宋

羁游何事復来东，岂是三生太史公。
舞鹤台空丹蜕井，见龙坛古瑞名宫。
石帆酒瓮遗秦蹟，玉简金书閟禹功。
万壑松风秋愈壮，直将幽意问穹隆。
贺友人丝桐复归
作者：陈起
朝代：宋

春到牡丹花事阑，惜春约客游湖山。烟光万态属吟思，白石清泉流指间。双成解后兰舟驻，索纸大书春草句。成此风流一段奇，乐事百年能几遇。薄暮归来雨湿衣，买舟庇此十三徽。小梢愚怮阻人意，客散河梁灯火微。方将清事夸儿妇，桐君羽化无何有。一壶千金何处寻，愁绝瓠巴无措手。要知烦恼所根株，以爱布种当芟除。赵璧既返欢如初，哦诗称贺敢后欤。
贺友人丝桐復归
作者：陈起
朝代：宋

春到牡丹花事阑，惜春约客游湖山。
烟光万态属吟思，白石清泉流指间。
双成解后兰舟驻，索纸大书春草句。
成此风流一段奇，乐事百年能几遇。
薄暮归来雨湿衣，买舟庇此十三徽。
小梢愚怮阻人意，客散河梁灯火微。
方将清事夸儿妇，桐君羽化无何有。
一壶千金何处寻，愁绝瓠巴无措手。
要知烦恼所根株，以爱布种当芟除。
赵璧既返懽如初，哦诗称贺敢后欤。
赵济民生日
作者：陈起
朝代：宋
体裁：七言绝句

今岁呈祥殊胜昔，六花端为寿筵开。小诗聊寓千秋意，不得相陪法喜来。
赵监簿寄建宁诸诗
作者：陈起
朝代：宋

推敲久不见新裁，函轴光芒寄草莱。
音调似于清庙听，风骚知自建安来。
每嗟衰晚同篱菊，岂意先春得岭梅。
拂拭尘轩对清绝，媿无锦段报琼瑰。
赵监簿寄建宁诸诗
作者：陈起
朝代：宋

推敲久不见新裁，函轴光芒寄草莱。音调似于清庙听，风骚知自建安来。每嗟衰晚同篱菊，岂意先春得岭梅。拂拭尘轩对清绝，愧无锦段报琼瑰。
赵紫芝运干
作者：陈起
朝代：宋

陋室与高门，东西互接畛。相聚虽不稠，相别殊难忍。风帆去程遥，到时秋未尽。少试裨画材，计台作标准。恨无双羽翔，汩汩成蠹隐。便结南浦梦，独立江风紧。
赵紫芝运干
作者：陈起
朝代：宋

陋室与高门，东西互接畛。
相聚虽不稠，相别殊难忍。
风帆去程遥，到时秋未尽。
少试裨画材，计台作标准。
恨无双羽翔，汩汩成蠹隠。
便结南浦梦，独立江风紧。
过三桥怀山台
作者：陈起
朝代：宋

卖花声裏凭阑处，沽酒楼前对雨时。
景物如初人自老，夕阳波上燕差池。
过三桥怀山台
作者：陈起
朝代：宋

卖花声里凭阑处，沽酒楼前对雨时。景物如初人自老，夕阳波上燕差池。
迎月
作者：陈起
朝代：宋
体裁：五言绝句

尊酒贪迎月，人生醉后佳。夜来窗不掩，吹落一瓶花。
迎月
作者：陈起
朝代：宋

尊酒贪迎月，人生醉后嘉。
夜来窗不掩，吹落一瓶花。
还刘雪坡词藁
作者：陈起
朝代：宋
体裁：五言律诗

谁与分天巧，裁成云锦裳。春花笼淡月，秋水照斜阳。得句皆奇伟，知音尽老苍。尚期京国路，相与较宫商。
送别曾幼广赴漕试归
作者：陈起
朝代：宋

疋马来东吴，策勋在一战。
文场老燕代，余子自北面。
西风敲镫归，山应过处恋。
英气凛横槊，河海能几见。
自识韩将军，论交今惓惓。
送别曾幼广赴漕试归
作者：陈起
朝代：宋

疋马来东吴，策勋在一战。文场老燕代，馀子自北面。西风敲镫归，山应过处恋。英气凛横槊，河海能几见。自识韩将军，论交今惓惓。
送印寒邓簿得阙西归
作者：陈起
朝代：宋
体裁：五言律诗

才藻世于家，勾朱新职华。学能如艺木，春到可生花。野店寒吟月，轻装晓度沙。君行余止酒，一念一兴嗟。
送杨明叔上舍归蜀
作者：陈起
朝代：宋

东书西向泝波行，霜冷风凄定几程。
客枕夜长熊入梦，故园春到燕来迎。
丈人山上芝堪友，西子湖边柳结情。
回首尧天乡月皎，对床那不忆难兄。
送杨明叔上舍归蜀
作者：陈起
朝代：宋

东书西向溯波行，霜冷风凄定几程。客枕夜长熊入梦，故园春到燕来迎。丈人山上芝堪友，西子湖边柳结情。回首尧天乡月皎，对床那不忆难兄。
送贺某赴兴化任
作者：陈起
朝代：宋

贺公梦三刀，恩荣被诏函。家山繄比邻，风俗应夙谙。承流复宣化，使民思棠甘。向来恺悌心，今足副时谈。壶山邈千里，旌旗拂摇空。是邦足文物，教宜先泮宫。嗟余病十载，置身药裹中。追送不能远，望望昼锦红。
送贺某赴兴化任·其一
作者：陈起
朝代：宋

贺公梦三刀，恩荣被诏函。家山繄比邻，风俗应夙谙。承流复宣化，使民思棠甘。向来恺悌心，今足副时谈。
送贺某赴兴化任·其一
作者：陈起
朝代：宋

贺公梦三刀，恩荣被诏函。
家山繄比隣，风俗应夙谙。
承流復宣化，使民思棠甘。
向来恺悌心，今足副时谈。
送贺某赴兴化任·其二
作者：陈起
朝代：宋
体裁：古风

壶山邈千里，旌旗拂摇空。是邦足文物，教宜先泮宫。嗟余病十载，置身药裹中。追送不能远，望望昼锦红。
送郭圣与就监试归兼简其弟
作者：陈起
朝代：宋

楚尾吴头月光冷，山鸟不鸣桂浮影。
破霜采得蟾边香，兰菊无言秋耿耿。
万年枝外浅红墙，胥山小阁憇晚凉。
湖波江浪座中接，寒篝凝梦歌云觞。
明朝忙踏槐花市，万丈光芒生璧水。
瓜金茧纸市相高，兀兀钩提笑韩子。
小雁汀沙振寒羽，亦復搴衣告归去。
近别难甚况远离，一日仙舟隔轻雾。
送郭圣与就监试归兼简其弟
作者：陈起
朝代：宋

楚尾吴头月光冷，山鸟不鸣桂浮影。破霜采得蟾边香，兰菊无言秋耿耿。万年枝外浅红墙，胥山小阁憩晚凉。湖波江浪座中接，寒篝凝梦歌云觞。明朝忙踏槐花市，万丈光芒生璧水。瓜金茧纸市相高，兀兀钩提笑韩子。小雁汀沙振寒羽，亦复搴衣告归去。近别难甚况远离，一日仙舟隔轻雾。
适安夜访读静佳诗卷
作者：陈起
朝代：宋
体裁：七言律诗

情同义合亦前缘，得此兰交慰晚年。旋爇古香延夜月，试他新茗瀹秋泉。君停逸驾谈何爽，客寄吟编句极圆。可惜病翁初止酒，不能共醉桂花前。
适安惠糟蟹新酒
作者：陈起
朝代：宋

伟哉无肠公，横行占江湖。
几欲肆其雄，上山攫于菟。
无端四五辈，怀椒寻酒垆。
枕藉糟丘下，醉魂呼不苏。
尚想横戈勇，胸次与世殊。
开怀风味佳，大丹液膏腴。
此宝君所储，何为贻老夫。
曲生挟之前，烂然陈座隅。
当其左持螯，不知竭此壶。
酩酊无何乡，轩冕不关渠。
东望歌老饕，前溪梅影疎。
适安惠糟蟹新酒
作者：陈起
朝代：宋

伟哉无肠公，横行占江湖。几欲肆其雄，上山攫于菟。无端四五辈，怀椒寻酒垆。枕藉糟丘下，醉魂呼不苏。尚想横戈勇，胸次与世殊。开怀风味佳，大丹液膏腴。此宝君所储，何为贻老夫。曲生挟之前，烂然陈座隅。当其左持螯，不知竭此壶。酩酊无何乡，轩冕不关渠。东望歌老饕，前溪梅影疏。
适安招游汤镇不果赴
作者：陈起
朝代：宋
体裁：五言律诗

汤镇古祠宫，招邀及倦翁。轻裘乘晓月，骏马逐东风。野色观无分，春光病见攻。行将迎诞日，一瓣拟遥通。
适安有湖山之招病不果赴
作者：陈起
朝代：宋

兰契简以诗，金铿而玉戛。招邀访逋仙，剧饮拟投辖。事有违人意，十常居七八。文园病政浓，况复泥泞滑。老怀欲舒散，天心若是恝。
适安有湖山之招病不果赴
作者：陈起
朝代：宋

兰契简以诗，金铿而玉戛。
招邀访逋仙，剧饮拟投辖。
事有违人意，十常居七八。
文园病政浓，况復泥泞滑。
老怀欲舒散，天心若是恝。
郭圣与黄希声问候
作者：陈起
朝代：宋
体裁：七言律诗

山有灵芽可点金，名医未遇若为寻。药房掩昼情多感，竹榻逢秋老不禁。座上遍将唐帖揭，架中闲取晋诗吟。病怀得此相料理，更接兰交问讯音。
酬成贤良
作者：陈起
朝代：宋
体裁：七言绝句

献璞无成喜弄璋，世间得失事相参。刘蕡不得言时事，半为当时记朴庵。
闻邻寺粥
作者：陈起
朝代：宋

寒釭旋擿动冥搜，泓玉摩研万象愁。
铁版响廊催早粥，铜壶添水易新筹。
一声鸡唱惊残梦，再听鸦羣过小楼。
可惜秋光帷帟隔，料应河汉五更收。
闻邻寺粥
作者：陈起
朝代：宋

寒釭旋擿动冥搜，泓玉摩研万象愁。铁版响廊催早粥，铜壶添水易新筹。一声鸡唱惊残梦，再听鸦群过小楼。可惜秋光帷帟隔，料应河汉五更收。
雪中三绝
作者：陈起
朝代：宋

一天和气到柴门，槛内兰芽也玉温。静炷衙香谁与伴，慈悲大士共黄昏。探梅又复负前盟，曾念霜风病不禁。清晓担头和雪买，数枝亲插供观音。可怜切切度众生，千百年来魄尚灵。自幼归依今老矣，濯云晓汲荐清泠。
雪中三绝·其一
作者：陈起
朝代：宋
体裁：七言绝句

一天和气到柴门，槛内兰芽也玉温。静炷衙香谁与伴，慈悲大士共黄昏。
雪中三绝·其三
作者：陈起
朝代：宋
体裁：七言绝句

可怜切切度众生，千百年来魄尚灵。自幼归依今老矣，濯云晓汲荐清泠。
雪中三绝·其二
作者：陈起
朝代：宋

探梅又复负前盟，曾念霜风病不禁。清晓担头和雪买，数枝亲插供观音。
雪中三绝·其二
作者：陈起
朝代：宋

探梅又復负前盟，曾念霜风病不禁。
清晓担头和雪买，数枝亲插供观音。
雪中简赵德行
作者：陈起
朝代：宋
体裁：七言绝句

滕六庭前三致意，应翻奚锦报琼瑶。剡梅莫讶山阴棹，寒色欺人是灞桥。
雪中送黄希声西归
作者：陈起
朝代：宋
体裁：五言律诗

可是归心急，行装冒雪天。向来期重任，未可羡先鞭。人事亏盈月，烟波远近船。明时困英特，此别又三年。
雪后
作者：陈起
朝代：宋
体裁：五言绝句

青山当户牖，雪后非吾有。为问谢家池，绿波还在否。
静江商宰书来且索鄙语要道其冰雪相看之意古调代书
作者：陈起
朝代：宋

连墙不通问，千里乃寄音。平生于缔交，淡泊味最深。吴山青插天，应同碧玉簪。尚怜风马牛，暌若商与参。一声南来雁，西风又相寻。君其念衰朽，余亦怀瑶林。一廉了官事，吟外时鸣琴。识量万顷陂，文华宝南金。向来唐相璟，疑事问崔琳。诸台贵得贤，而肯舍此琛。会晤喜有期，宽此离索襟。
静江商宰书来且索鄙语要道其冰雪相看之意古调代书
作者：陈起
朝代：宋

连墙不通问，千里乃寄音。
平生于缔交，淡泊味最深。
吴山青插天，应同碧玉簪。
尚怜风马牛，暌若商与参。
一声南来鴈，西风又相寻。
君其念衰朽，余亦怀瑶林。
一廉了官事，吟外时鸣琴。
识量万顷陂，文华实南金。
向来唐相璟，疑事问崔琳。
诸台贵得贤，而肯舍此琛。
会晤喜有期，宽此离索襟。
题建溪刘希和吟趣园
作者：陈起
朝代：宋
体裁：古风

佳气满吴洲，琅琅谪仙句。当其傲云月，风流良可慕。寂寥数百载，何人踵逸步。建溪有刘侯，于吟契其趣。是知建与吴，妙处同一悟。水石巧萦纡，烟云互吞吐。花光时变眩，山色无旦暮。物物可供吟，先为梅花赋。
题玉泉画像次来轴韵
作者：陈起
朝代：宋
体裁：六言诗

鹿随寒策穿云，解后灵峰时节。含毫谁貌闲情，莫尽胸中风月。
题西窗食芹稿
作者：陈起
朝代：宋
体裁：五言绝句

曾味西窗稿，经年齿颊清。细评何物似，碧涧一杯羹。
题适安清湖寓居
作者：陈起
朝代：宋

熏风轩槛晓晴开，鬰鬰桐阴手自栽。
二水合流当户过，一山分影入楼来。
琴逢良夜时挥弄，诗欲名家巧翦裁。
可羡一廛安所适，纷纷车马汩黄埃。
题适安清湖寓居
作者：陈起
朝代：宋

薰风轩槛晓晴开，郁郁桐阴手自栽。二水合流当户过，一山分影入楼来。琴逢良夜时挥弄，诗欲名家巧剪裁。可羡一廛安所适，纷纷车马汩黄埃。
风雨作
作者：陈起
朝代：宋
体裁：五言律诗

无成老见过，望望太平歌。惊雨愁扃户，闻风虑偃禾。杯中醇止久，瓶底粟无多。畎亩忧时切，天乎少警何。
黄路钤诗来告别
作者：陈起
朝代：宋
体裁：五言律诗

玉泉驰一纸，八韵有情诗。不肯面相别，恐成离索悲。江声喷岸坼，潮势激帆危。旧制边州守，方令典辖司。
休沐端居有怀希圣少卿学士
作者：陈越
朝代：宋
体裁：七言律诗

玉甃银床荫碧桐，北窗珍簟水纹融。衣裁练布如王导，扇执蒲葵学谢公。琼屑半和仙掌露，兰苕轻泛楚台风。若非冰雪神仙骨，相乐谁同一笑中。
句
作者：陈越
朝代：宋

十钟人既醉，九奏凤来仪。谁哀城下酌，不废洛中吟。拥路东方骑，悬腰左顾龟。
句·其一
作者：陈越
朝代：宋

十钟人既醉，九奏凤来仪。
句·其三
作者：陈越
朝代：宋

拥路东方骑，悬腰左顾龟。
句·其二
作者：陈越
朝代：宋

谁哀城下酌，不废洛中吟。
送张无梦归天台
作者：陈越
朝代：宋

紫籍仙阶贵，丹丘隐路深。五图传秘诀，三祝契尧心。瓢饮和琼蕊，楼居接桂阴。宸歌旌有道，垂象贲中林。
送张无梦归天台
作者：陈越
朝代：宋

紫籍仙阶贵，丹丘隠路深。
五图传秘诀，三祝契尧心。
瓢饮和琼蕊，楼居接桂阴。
宸歌旌有道，垂象贲中林。
上竺寺记赞
作者：陈轩
朝代：宋

白衣仙人无住着，补陀落伽渺云海。
为大导师安乐国，歙然徧应河沙刹。
世界热恼或有闻，曾不旋踵垂覆护。
众生心念非一种，皇皇不足尝有求。
如饥须食渴须水，顾亦何从满其愿。
我观圣心等大虚，其视万物犹一物，细视一物如一身。
是身四大犹不有，万物何能作留碍。
殊功妙用济十方，欲求功用不可得。
群生梦幻可两忘，尔固无余我无欠。
尝观瑞像见宝光，如净明珠时白赤。
琉璃琥珀杂苍玉，荧煌璀璨照眉宇。
山顶或见初日升，匹素曳空烟缥缈。
凡人颠倒作思惟，须臾变灭无復初。
非空非色非有余，菩萨应身亦如是。
堂堂秘殿表东南，山君海王尽回向。
观音智功不思议，佛子当作何等观。